«Беруний пахта тозалаш» хиссадорлик жамиятининг\n«Беруний пахта тозалаш» хиссадорлик жамиятининг келиб чикиши:\nУрушдан олдин 1932 йилда курилиб, Турткулга карашли булиб «Жинговиз» деб аталган.\nТайёрлов пунктидан иборат «Жинговиз» заводи шу пайтлари дехконлар етиштирган хом-ашё, яъни пахтани от араваларда копларга солиб тайёрлов пунктларига олиб келишиб, одамлар коп билан оркалаб бунтларга босганлар.\n«Жинговиз» заводининг ишлаб чикариш воситалари бир цехда жойлашган булиб, пахта толасин чигитдан ажратадиган хамда преслаш ускуналари битта жойдан яъни С-80 трактор моторидан тасмалар оркали харакатланган, джинпахта толасини чигитдан ажратадиган машинанинг юкори томони полланган булиб, ишчилар пахта хом-ашёсини копларга солиб, оркалаб келишиб джин машинасига кул билан ташлаб турган, пахта толасидан ажралган чигитни копларга солишиб, чигит сакланадиган омборларга оркалаб ташишган. Пахта толасини кул билан олишиб Горочевский номли пресс яшигига ташлаб шу ерда икки киши оёк билан боскилаб, кейин пресс оркали босиб олишган. Ишлаб чикилган тайёр махсулотнинг, яъни бир тойнинг огирлиги 69 кг дан 90 кг булган, шу пресланган тайёр махсулотни хам оркалаб, тайёр махсулотлар сакланадиган омборга куйилган.\nШу ишлаб чикилган тайёр махсулотларни Ивановага жунатишган. Шу пайтлари ишлаб чикариш иш унумининг камлиги сабабли, уруш вактлари экиб етиштирилган хом-ашё махсулотларини 1948 йили «Жинговиз» заводи 3 сменага утгандан кейингина иш унуми кутарилиб шу пайтлардаги етиштирилган хом-ашё ишлаб чикарилди.\nУрушдан кейин ЗИС-5 маркали юк ташиш машиналари келгандан кейин бир оз кул мехнати енгиллашади.\n1951 йили декабр ойида 2-чи пахта тозалаш заводи ишга тушди бу завода хам шу пайтлардаги эски реконструкция килинган пресслар яъни Горочевский пресслари курилди.\nБунда одам мехнатини енгиллаштирадиган механический трамбовкалар курилди ва завод бир йил ишлар ишламас яна реконструкция килинди, Янги Новосибрск номли пресси курилди ва 1952 йили март ойида ишга тушди.\nБунда шу замон талабига мос электродвигатель хамда редуктор оркали харакат оладиган булди. Бу электродвигателларни харакатга келтириш учун «Революция» номли дизель ишга туширилди. Бу дизельнинг ишлаб чикарган электр токлари билан 1 чи хамда 2 чи пахта тозалаш заводлари хамда Беруний ёг заводини хам таъминлайди.\n1960 йилга келиб заводни реконструкция килишда купгина ишлар килиниб янги тозалаш хамда куритиш цехлари ишга тушди. Беруний шахрида Беруний раион учун электр подстанция курилди.\nИКК-каъла пахта тозалаш корхонаси хам электр энергиясини шу курилган подстанциясидан ола бошлади.\nХозирги кунда «Беруний пахта тозалаш» акционерлик жамияти хозирги замонавий талабларга мос равишда реконструкция килиниб, кул мехнати енгиллаштирилиб сифатли махсулотлар чикариш иложини бермокда.\nХозирги кундаги «Беруний пахта тозалаш» хиссадорлик жамияти.\nУзбекистон Республикаси давлат Мулк кумитасининг 1994 йил 9 сентябрь 2/342 сонли буйруги билан «Беруний пахта тозалаш» очик акцианерлик жамиятига айлантирилди. Манзили: Беруний шахри Кат кучаси ракамсиз уй. акцианерлик жамиятнинг 5 та тайёрлов маскани мавжуд,\n№1 тайёрлов маскани\nТолик тайёрлов маскани\nБий-бозор тайёрлов маскани\nАхунбабаев тайёрлов маскани\nКизил-каъла тайёрлов маскани.\nАкцианерлик жамият туманимизда етиштирилган пахта хом-ашёсини кабул килиш, кайта ишлаш ва тайёр махсулотларни етазиб бериш билан шугулланади.\nУртача ишчилар сони 351 киши йилига 45 минг тонна пахта хом-ашёсини кайта ишлаш кувватига эга. 3та джин 9 линтер 2 та пресс 3 сменада ишлаб турибди.


«Биз ёқиш учун ширин гапларни гапирмоқчи эмасмиз» — Алишер Қодиров мигрантларни солиққа тортиш таклифига изоҳ берди - Daryo\n23:17, 22.10.2021 51335\nПрезидентликка «Миллий тикланиш» демократик партиясидан номзод Алишер Қодиров 21 октябрь куни тошкентлик сайловчилар билан учрашди. Учрашув сўнгида номзод ўзининг мигрантлар масаласида билдирган фикри ижтимоий тармоқларда муҳокамаларга сабаб бўлгани юзасидан изоҳ берди. Бу ҳақда «Gazeta.uz» хабар қилди.\n«Лекин бир нарсани айтишим керак. Мен сайлов бошланишидан олдин ҳам айтганман — ҳақиқат оғир ва аччиқ бўлади. Биз ёқиш учун ширин гапларни гапирмоқчи эмасмиз. Ўзбекистон бугун бир қатор муаммоларни ҳал қилиши шарт. Ва шу муаммолардан биттаси айнан миграция билан боғлиқ.\nМен иккита масалани алоҳида айтганман миграциядан олдин. Биз яқин 10 йиллар ичида меҳнат ресурсларимизни хорижга экспорт қилишга мажбурмиз. Чунки Ўзбекистоннинг иқтисодий ўсиш даражаси барча меҳнат ресурсларимизни Ўзбекистоннинг ичида иш билан таъминлаш имкониятини бермайди», — дейди Алишер Қодиров.\nНомзод Ўзбекистон «яқин минтақа давлатлар ва дўст бўлган давлатларнинг меҳнат бозоридаги бўшлиқлардан самарали фойдаланиши керак»лигини қўшимча қилди.\n«Андижонда айтган фикрларимнинг айнан шу қисмлари тушиб қолган. Фақат керакли қисмлари олинган, лекин шу гаплар ўша ерда ҳам айтилган. Мен айтяпман, биз ҳамон меҳнат ресурсларимизни хорижга экспорт қилишга мажбур эканмиз, иқтисодий ҳолатимиз шуни тақозо қилар экан, биз меҳнат мигрантларимизни мунтазам тайёрлаб боришимиз керак. Нимага? Биринчидан, ҳақ-ҳуқуқларини тўғри тушунадиган, ҳуқуқ ва мажбуриятларини англайдиган ва уларга риоя қиладиган фуқароларни тайёрлашимиз керак. Дунёнинг қайси чеккасида ишлашидан қатъи назар ўз ҳақ-ҳуқуқларини англасин. Ўзининг қадрига етсин. Мана бу бизнинг асосий вазифаларимиздан биттаси бўлиши керак», — дейди президентликка номзод.\n«Иккинчи масала, мен юқорида айтиб ўтган масала. Дунёнинг қайси чеккасида ишласа ҳам у Ўзбекистоннинг фуқароси. У дунёнинг қайси чеккасида ишлашидан қатъи назар ‘ватаним’, деб қайтиб келадиган жойи, мана шу жой бўлади», — дейди у.\nАлишер Қодиров Ўзбекистон пандемия даврида 100 триллион сўмга яқин маблағ сарф қилганини маълум қилди.\n«Ўзбекистон фуқароларини ҳимоя қилиш учун, уларнинг соғлиғини тиклаш учун сарфланди. Мен билмайман бошқа бир давлатда меҳрибончилик қилиб, ётқизиб даволатганини. Буни ҳам нотўғри тушунманглар. Масалан, Россияда бизнинг фуқаролар ётқизиб даволанди. Биз пул бердик. Биз шароит яратдик, фуқароларимиз изоляциясига пул тўладик. Уларнинг шароити учун Ўзбекистон пул тўлади. Мана шу ҳаракатларнинг ҳаммасига 100 триллион сўмга яқин пул кетди. Бу Ўзбекистоннинг маблағи. Бу маблағ осмондан тушгани йўқ. Бу маблағ Ўзбекистон фуқароларининг тўлаган солиқларидан иборат маблағлар», — дейди у.\n«Ўзбекистонда ишлаётганлар кўп ойлик олишаётгани йўқ. Ўйлаб қаралса, хорижга ким ишга кетади? Ўзбекистонда топаётган даромадидан кўнгли тўлмаган одам ишга кетади. Ўзбекистонда битта ўқитувчи 3—5 миллион сўм ойлик оляпти. Етяпти, деб ўйлайсизми? Албатта, етмаяпти. Шунинг учун хорижга ‘бундан кўпроқ топаман’, деб кетяпти. Биламан, у ўша давлатга бориб, солиқ тўлаяпти. Ўша давлатларнинг тараққиёти учун ҳисса қўшиляпти», — дейди номзод.\n«Бугун хорижда ишлаб юрган бизнинг фуқаромиз ўша давлатдан олаётган фойдасининг ўзига нисбатан 10 каррасини ўша давлатга кўпроқ фойда беряпти. Арзон бўлмаганда у давлатлар ҳеч қачон ишлатмаган бўларди. Ўзида ишламагани учун ишлатяпти. Мени ҳақорат қилиш мумкин. Лекин Ўзбекистонни ривожлантирайлик. Агар мени ҳақорат қилиш, сўкиш ҳисобига Ўзбекистон ривожланадиган бўлса, мен тайёрман», — дея қўшимча қилади Алишер Қодиров.\nЭслатиб ўтамиз, «Миллий тикланиш» партияси номзоди сайловчилар билан мулоқотда мигрантлардан ҳам солиқ ундириш таклифини билдирганди. «Келинглар, энди яна ҳам ватанпарварроқ бўлайлик, мигрантлар ҳам ўзининг солиғини мамлакат тараққиёти учун тўласин», — деганди у.\n16:52, 13.11.2021 110242\n22:56, 15.11.2021 110939\n12:44, 08.11.2021 85128\n18:05 Бугун 111\n18:00 Бугун 163\n17:48 Бугун 619\n17:36 Бугун 1189\n18:20, 01.12.2021 112978\n16:52, 02.12.2021 91683\n22:47, 01.12.2021 54312\n16:37, 02.12.2021 53874


Фарзандингиз иқтидорли бўлса (Ота-оналар учун маслаҳат) | Sadikov.Uz\nФарзандингиз иқтидорли бўлса (Ота-оналар учун маслаҳат)\nSubmitted by Nasim Sadikov on Mon, 02/17/2020 - 10:16\nSelect ratingGive Фарзандингиз иқтидорли бўлса (Ота-оналар учун маслаҳат) 1/5Give Фарзандингиз иқтидорли бўлса (Ота-оналар учун маслаҳат) 2/5Give Фарзандингиз иқтидорли бўлса (Ота-оналар учун маслаҳат) 3/5Give Фарзандингиз иқтидорли бўлса (Ота-оналар учун маслаҳат) 4/5Give Фарзандингиз иқтидорли бўлса (Ота-оналар учун маслаҳат) 5/5\nАгар фарзандингиз барча вазифаларни осонлик билан бажарса, унда мантиқий тафаккур, кузатувчанлик, мустаҳкам хотира, барча нарсаларга қизиқувчанлик, ўз фикрини тушунтира олиш, математик амалларни бажара олиши, дунёқарашининг кенглиги-буларнинг барчаси унда билиш жараёнларининг юқори даражада ривожланганлиги ва катталар томонидан етарли даражада эътибор бериш кераклигини талаб этади. Иқтидорли бола қуйидаги хусусиятларни ҳам ўзида мужассам этади:\nижодий, оригинал фикрга эга;\nюмор, ҳазилни тушунади;\nбирор нарсани билишга нисбатан чексиз интилиш ва қизиқувчанлик;\nбой тасаввурга эга (ижодий, тасвирий, мусиқий фаолиятда намоён бўлади);\nкўп ҳолларда ўз тенгдошларидан мустақиллиги билан ажралиб туради, катталар билан мулоқотга интилади.\nБаъзида эса ота-оналарни фарзандларининг ўз тенгдошларига ўхшамаслиги, боладаги ўта қизиқувчанлик, билишга катта иштиёқ хавотирга солади. Боланинг хатти-ҳаракатлари қатъий ва ноанъанавий бўлса, масалан, “Нимага?”, “Нима учун?” каби саволларни кўп берса баъзида ота-оналар бу саволларга жавоб беришга қийналсалар, болаларга танбеҳ беришлари, ва ҳаттоки, уни жазолашлари мумкин. Бундай ҳолатларда ота-оналар боладаги ижодий имкониятларни ривожлантириш ўрнига уни сўндирадилар.\nИқтидорли болаларнинг ота-оналари билан суҳбатлашганда улар фарзандларининг барча соҳаларда биринчи бўлиши каби ҳоҳишларини таъкидлайдилар. Масалан, она “менинг фарзандим қобилиятли бўлса-ю, нима учун ўқишни ҳоҳламайди?” деган саволни бериши мумкин.\nБаъзида шундай ҳолатлар бўладики, ота-оналар болани ҳаддан ташқари бирор бир машғулот билан шуғулланишга мажбур қилишлари, болада ана шу фаолиятга нисбатан нафратни уйғотиши мумкин, чунки айни вақтда бола бошқа машғулотларга қизиқаётган бўлиши мумкин. Бирор муддат вақт ўтса, боланинг ўзи ихтиёрий равишда бу машғулотга қизиқиб қолади.\nПсихологлар шуни таъкидлайдиларки, агар узоқ вақт иқтидорли боланинг интеллектуал ёки ҳаракат эҳтиёжлари қондирилмаса, бу боланинг ҳис-туйғуларига путур етказиши ва невроз ҳолатларига олиб келиши мумкин.\nБундан ташқари иқтидорли болаларнинг ота-оналари баъзида қизим ёки ўғлим ўз тенгдошларини ўзиб ўтиб, масалан 7 ёшида 3-синфда ўқишларига интилиш тўғримикан, деган савол билан мурожаат этадилар. Ҳар бир ҳолат ўзига яраша ноёбдир, лекин шу ўринда боланинг ижтимоий ҳаётга мослашуви ҳақида унутмаслик керак. Ахир у бошқа, ўзидан катта болалар томонидан қандай қабул қилиниши маълум эмас-ку. У яккаланиб қолмасмикан?\nБолангизнинг бошқалар билан мулоқотига ва мулоқотнинг ижтимоий кўникмаларини коррекция қилувчи гуруҳий ўйинлар билан банд бўлишларига кўпроқ аҳамият беринг. Бундай ўйинларни ўтказишда фақатгина билиш жараёнларининг ривожланишига аҳамият бермасдан, балки бошқа болалар билан биргаликда ҳаракат қилишларига ҳам эътибор бериш керак.\nИқтидор билиш, ўқув, ижодий, бадиий, ҳаракатли фаолият соҳаларида намоён бўлади. Иқтидорли боланинг ўқув фаолиятдаги ютуқлари унинг эрта ёшдан ўқишга бўлган интилишида намоён бўлади. Баъзида болалар 3-4 ёшида, катталарнинг ёрдамисиз мустақил равишда ўқий бошлайди.\nБола китобларни томоша қилиши, расмлар асосида ҳикоя тузиши, ҳарфларни ёзиши, катталар ўқиётганда узоқ вақт сабр билан тинглаши, ўз ёшига мос бўлмаган математик амалларга қизиқиши, математик белги ва ишораларни тушуниб эслаб қолиши, баъзида табиатга, табиий фанларга қизиқишини ҳам намоён қилиши, турли предметларнинг келиб чиқиши ва уларнинг вазифаси ҳақида саволлар бериши мумкин.\nБадиий фаолият соҳасида бола ўзини эртароқ намоён этади: эрта расм чизишни бошлайди, кўп вақтини, масалан пластилиндан турли нарсаларни ясашга ажратади, бунда ўзининг моҳирлигини намойиш этиш орқали, ранглар, композицияларни тўғри танлай олади. Шунингдек, мусиқага ҳам эрта қизиқиш пайдо бўлади, мусиқий товушларни ажрата олади.\nҲаракатлантирувчи соҳадаги иқтидор болада турли ҳаракатларни бажариш,. яъни югуриш, сакраш турли акробатик машқларни бажариш, мувозанатни сақлай олишда намоён бўлади.\nБола турли ёки битта соҳада иқтидорли бўлишига қарамай, мана шу табиат томонидан берилган қобилиятни ўз вақтида аниқлаб, унинг ривожланишига ёрдам беришимиз керак.\nАгар фарзандингиз иқтидорли бўлса, у ҳолда:\n- унинг қизиқиши, ижодкорлигини, фикрлар оригиналлигини қўллаб-қувватланг;\n- болани ҳеч қачон бирор бир нарсани нотўғри бажардинг деб койиманг;\n- боланинг ўз севимли машғулот ёки ўйин турини танлашига ва ўз фикрини баён этишига имкон беринг;\n- бола сизга эмас Сиз унга мослашишингиз кераклигини унутманг;\n- тенгдошлари ва катталар билан муносабатлардаги муаммоларни бартараф этишда ёрдам беринг;\n- ўзи каби ҳар томонлама ривожланган дўстлари бўлишига аҳамият беринг;\n- болангизнинг ҳар доим ҳам ғолиб бўлишига ортиқча интилманг, акс ҳолда бошқа болалар, тенгдошлари уни ёмон кўриб қолишлари мумкин;\n- уни ҳаддан ташқари мақтаманг, иқтидорли эканлигини ўзининг олдида гапирманг;\n- боладан ҳар доим ва ҳамма соҳада биринчи бўлишини, мактабда эса аълочи бўлиши кераклигини талаб қилманг (чунки мактабда аъло баҳоларга ўқиш ҳар доим ҳам иқтидорли бўлишга боғлиқ эмаслиги исботланган).\n-боланинг ютуқларини эмас балки уни қандай бўлса шундайлигича яхши кўришингизни доимо фарзандингиз ҳис этсин;\n-ҳеч қачон болага бошқалардан ёмонроқсан деб айта кўрманг, уни бошқа болалар билан таққосламанг;\n-боланинг ҳар бир саволига имкон қадар рост ва сабр билан жавоб бериш лозим;\n-ҳар куни фарзандингиз билан ёлғиз қолиш учун вақт ажратишга ҳаракат қилинг;\n-болани фақатгина тенгдошлари билангина эмас балки катталар билан ҳам эркин ва бемалол мулоқот қила олишга ўргатинг;\n-у билан ғурурланишингизни таъкидлашдан уялманг;\n-болага нисбатан ўз ҳиссиётларингизни баҳолашда ростгўй бўлинг;\n-болага ҳар доим рост гапиринг, агар бу сиз учун фойдасиз бўлса ҳам;\n-болани айби учун жазоламоқчи бўлсангиз (масалан, бирор бир нарсани синдириб қўйса ёки кийимини ифлос қилиб келса) унга айни вақтдаги айби учун танбеҳ беринг;\n-куч билан болага таъсир ўтказманг, мажбур қилиш боланинг маънавий тарбиясига, шахсини ривожланиши учун салбий таъсир кўрсатади;\n-болангиз хато қилишга ҳақли эканлигини тан олинг;\n-боланинг ёдида фақат бахтли онлар муҳрланиб қолишига ҳаракат қилинг;\n-катталар болага қандай муносабатда бўлишса, бола ҳам ўзига худди шундай муносабатда бўлади;\n-ҳеч бўлмаганда баъзи-баъзида боланинг ўрнига ўзингизни қўйиб кўринг, ана шундагина болага қандай муносабатда бўлишингизни англаб етасиз.\nФарзандларимизнинг тарбиясига салбий ва ижобий таъсир этадиган қуйидаги фикрларга кундалик турмушимизда амал қилсак, келажак авлоднинг мустақил фикр эгаси, маънан ва ақлан баркамол бўлиб етишишига, давлат ва жамиятимизнинг равнақига муносиб ҳисса қўшишига эришамиз.\nУмид ИДУМИ псилохологи\nота она маслахат\nПрограмма стипендий Хьюберта Х. Хамфри\n242,871 | 27.03.2017\n214,048 | 20.12.2017


Rasmli (PISA) testlar\nЎқувчиларнинг таълимий ютуқларини баҳолаш бўйича халқаро дастур (PISA).\nЎқувчиларнинг таълимий ютуқларини баҳолаш бўйича халқаро дастур- (инглизча - Programme for International Student Assessment, PISA) - дунёнинг барча давлатларидаги ўқувчиларнинг саводхонлигини баҳолаш ва ушбу билимларини амалиётда қўллашни билиш даражасини баҳоловчи тестдир. Бу тестлар 3 йилда бир маротаба ўтказилади. Бунда 15 ёшли ўсмирлар қатнашади.1997 йилда ишлаб чиқилган. 2000 йилда биринчи маротаба қўлланилган. Бу тестлар Иқтисодий хамкорлик ва ривожлантириш ташкилоти томонидан консорциумда етакчи халқаро илмий ташкилот билан миллий марказлар иштирокида ташкилланади. Консорциумни Австралия педагогик тадқиқотчилар бирлашмаси (ACER) Нидерландия (Голландия) Миллий Педагогик Ўлчовлар (CITO) институти кўмагида бошқаради, АҚШнинг Педагогик Тест Хизмати (ETS), Япония Таълим тизимадаги Миллий тадқиқотлар институти (NIER); Ақш Вестат (WESTAT) ва дунёдаги бошқа нуфузли таълим ташкилотлари ҳамкорликда олиб боради.\nУшбу тадқиқотда Иқтисодий Кўмак ва Ривожлантириш Ташкилотига кирувчи давлатлар ва шу ташкилот билан хамкорликдаги бошқа давлатлар ҳам иштирок этади. Бу давлатлар сони тобора кўпайиб бормоқда.\nPISA тадқиқотлар мониторинг бўлиб, турли давлатлардаги таълим тизимидаги ўзгаришларни аниқлаш ҳамда солиштиришга ёрдам беради ва таълимдаги стратегик ечимларни самарали баҳолаб беради. Бу тадқиқотларнинг натижалари барча давлатларда жуда катта иштиёқ билан кузатилади. Ушбу кузатишни Олимпиада ўйинлари билан тенглаштириш мумкин.\nPISAда мактабининг билим сифати мониторинги 4 та асосий йўналиш бўйича ўтказилади: ўқиш саводхонлиги, математик саводхонлиги, табиий фанлар саводхонлиги ва компьютер саводхонлигидир. 2000-2009 йиллар натижасига кўра Шарқий Осиё давлатларида Энг яхши ўрта таълим Хитой, Корея, Сингапур ва Япония давлатларида хисобланади, Европада эса биринчи ўнталик лидерлари Финляндия ва Нидерландия (Голландия) давлатларидир.\n2000 йилда тестда 32 давлатдан 265000 ўқувчи иштирок этган. Асосий мақсад – ўқиш ва ўқиганини тушуниш. Тестларнинг 3 дан 2 қисми шу мақсадга қаратилган эди. Россия Федерацияси ўқиш бўйича 462 балл йиғди (27 ўрин), математикадан -478 балл, илмий саводхонликдан -460 балл йиғди.\nPISA - 2003 да 43 давлатдан 275000дан ортиқ ўқувчи иштирок этди.Ўқиш бўйича 543 балл тўплаб Финляндия давлати йўлбошчи бўлди. Россия 442 балл тўплади, АҚШ -495 балл, Сербия давлати -412 балл.\nМатематика бўйича Гонконг давлати 550 балл тўплаб, йўлбошчи бўлди, Россия Федерацияси 468 балл тўплади (32 ўрин), АҚШ -483 балл, Италия -466 балл.\nИлмий саводхонлик бўйича Финляндия 549 балл билан йўлбошчи бўлди. Россия Федерацияси 489 балл, АҚШ -491 балл, Италия -486 балл тўплади.\n2006 йили 57 давлат ичида Россия Федерацияси 440 балл билан 36 ўринда эди. 556 балл билан Жанубий Корея йўлбошчи бўлди.\nМатематика бўйича Тайбей давлати 549 балл тўплаб, йўлбошчи бўлди, Россия Федерацияси 476 балл тўплади, АҚШ -468 балл, Исроил давлати -442 балл.\nИлмий саводхонлик бўйича Финляндия 563 балл билан йўлбошчи бўлди. Россия Федерацияси 479 балл, АҚШ -489 балл, Италияда-475 балл.\n2009 йили 74 давлат иштирок этган. Россия Федерацияси 459 балл билан 42 ўринда бўлиб, 2006 йилга нисбатан натижани яхшилади. 556 балл билан Хитойнинг Шанхай шаҳри йўлбошчи бўлди. PISA - 2009 рейтингида Россия давлати Сербия ва Болгария давлатидан бир поғона юқори, Турция ва Бирлашган Араб Амирликларидан эса бир поғона паст ўринга эга бўлди.\nМатематика бўйича Россия Федерацияси 468 балл билан 38 ўринни эгалаган бўлса, илмий саводхонлик бўйича эса 478 балл (39 ўрин) йиғди.\nГрузия давлати ўқиш бўйича 374 балл (67 ўрин), математика бўйича-379 балл (65 ўрин), илмий саводхонлик бўйича 373 балл (69 ўрин) тўплади.\n2012 йили PISAда 65 давлат иштирок этди. Улардан 34 нафари Иқтисодий хамкорлик ва ривожлантириш ташкилотидан. Биринчи бор оммавий тест ва баҳолаш жараёнига ўқувчиларга дастлаб берилган топшириқлар қаторига янги турдаги топшириқлар, таклифлар киритилди: янги объектни текширишни талаб қилувчи интерактив муаммолар, вертуал мосламалар (МР3 – плеер, кондиционер) ва объектив қонуниятларга асосланган жавоблар.\nЎзбекистон PIRLS-2021 баҳолаш тизимида иштирок этади. Бу ҳақда «Xabar.uz»га Вазирлар Маҳкамаси ҳузуридаги Таълим сифатини назорат қилиш давлат инспекциясининг матбуот хизмати маълум қилди.\nВазирлар Маҳкамаси ҳузуридаги Таълим сифатини назорат қилиш давлат инспекцияси бошлиғи Улуғбек Ташкенбаев ҳамда Таълим ютуқларини баҳолаш халқаро ассоциацияси (IEA — International Association for the Evaluation of Educational Achiyevement)нинг Амстердамдаги директори Андреа Неттон ўртасида Ўзбекистоннинг PIRLS 2021 баҳолаш тизимида иштирок этиши юзасидан 25 январь куни илк расмий учрашув ташкил қилинди.\nЭслатиб ўтамиз, Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси томонидан халқаро баҳолаш тадқиқотлар, жумладан, OECD ташкилоти билан PISA-2021 халқаро баҳолаш тадқиқотларида иштирок этиш бўйича келишувга эришилган эди.\nPIRLS (Progress in International Reading Literacy Study — халқаро ўқиш саводхонлигини ўрганишдаги юксалиш) — бу турли мамлакатларда бошланғич синфда таҳсил олувчи ўқувчи ёшларнинг матнни ўқиш ва тушуниш даражалари сифатини баҳолаб берувчи халқаро баҳолаш тизимидир. Ушбу синов тури ҳар 5 йилда бир марта ўтказишга мўлжалланган бўлиб, унинг охирги 2016 йилги тадқиқотлари натижаларига кўра Россия Федерацияси етакчилик қилмоқда.\nТаълим ютуқларини баҳолаш халқаро ассоциацияси бутун дунё бўйлаб таълимни баҳолаш, тушуниш ва яхшилаш бўйича иш олиб борадиган миллий тадқиқот институтлари, тадқиқот агентликлари, олимлар ва таҳлилчиларнинг халқаро ҳамкоридир. Мазкур нотижорат ва мустақил ташкилот тармоғида 60 дан зиёд мамлакатлар ҳамда 100 дан ортиқ таълим муассасалари иштирок этмоқда. 1958 йилдан буён IEA ўқувчиларнинг математика, табиий фанлар ҳамда ўқиш салоҳияти бўйича саводхонликларини баҳолаш жараёнида таълим тизимидаги камчиликларни бартараф этиш бўйича чора-тадбирлар ҳамда мақбул тавсиялар яратиши билан бошқа халқаро ташкилотлардан ажралиб туради.\n25 январдаги учрашувда PIRLS дастурининг 2021 йил учун мўлжалланган тадқиқотларида Ўзбекистоннинг иштирок этиши ташаббуси IEA ташкилоти томонидан катта олқишлар билан қарши олинди ва ташкилот томонидан барча керакли ёрдам ва тавсиялар берилиши таъкидланди. Шунингдек, йиғилишда PIRLS-2021 тадқиқотларида иштирок этиш билан боғлиқ ташкилий масалалар, яъни иштирок этиш шартлари, тадқиқотларни амалга ошириш босқичлари, тадқиқотларнинг самарали ташкил этишига қаратилган йўриқномалар ва бошқа кўплаб вазифалар атрофлича муҳокама қилинди." - деб хабар беради интернет ОАВда.


1 Сентябрь 08:20\nNUR-SULTAN. Kazinform - Бугун - Билимлар куни. 1,5 йилдан кейин мамлакат таълим муассасалари анъанавий таълим форматига ўтмоқда, деб хабар беради Kazinform мухбири.\nҲукуматнинг 10 июл куни бўлиб ўтган кенгайтирилган йиғилишида Президент Қасим-Жомарт Токаев янги ўқув йилида мактаб ўқувчилари ва талабаларнинг анъанавий таълим тизимига қайтишини таъминлашни топширди.\nБу вазифани бажариш учун Қозоғистон Республикаси Таълим ва фан вазирлиги таълим муассасаларини анъанавий форматга ўтказишга тайёргарликни кучайтирди. Шундай қилиб, бугунги кунда янги ўқув йили мунтазам равишда қаттиқ санитария-эпидемиология талабларига риоя қилиш билан бошланади. Мактабгача таълим муассасаларининг ҳаммаси нормал фаолиятига қайтди. Жорий ўқув йилида 7000 дан ортиқ мактабда қарийб 3,6 миллион ўқувчи, шу жумладан, 380 мингга яқин биринчи синф ўқувчилари қабул қилинади.\nКим масофадан ўқийди?\nМиллий таълим маълумотларига кўра, мактабларнинг 95 фоизиининг лойиҳа қуввати ва ўқувчилар сони барча талабларга жавоб берадиган, кундузги форматда ўқишни бошлаш имконини беради. Ўқувчиларнинг 81 фоизи бундай мактабларда ўқийди.\nМамлакатда 3 сменали 300 дан ортиқ мактаб бор. Бу мамлакат мактабларининг 5 фоизини ташкил қилади. Болалар сони бўйича бу ўқувчиларнинг 19 фоизи уч сменада ўқишини англатади.\nБу йил бундай мактабларда ўқув жараёнини ташкил этишга алоҳида эътибор қаратилади. Хусусан, кадрлар тайёрлаш формати мослашувчан жадвал асосида тузилган. Яъни, баъзи фанларни масофадан ўқитиш мумкин.\nҚозоғистон Республикаси Бош санитар врачининг қарорига кўра, коронавирус билан касалланган одам билан алоқада бўлган талабалар учун дарслар масофадан, лекин синхрон тарзда ташкил этилган.\nСурункали касалликларга чалинган болаларга тиббий маълумотнома асосида асинхрон масофавий ўқитиш формати таклиф этилади. Бундай ўқувчилар дарсликлар билан ҳам тўлиқ таъминланган. У ахборот мазмуни ва электрон журналлар билан тўлиқ таъминланган. Aммо якуний назорат мактабга топширилади.\nТаълим ва фан вазири ўринбосари Шолпан Каринованинг сўзларига кўра, ўқитувчиларнинг 99 фоизидан ортиғи эмланган.\nОТМлар талабадан ПЗР тест сертификатини талаб қила олмайди.\nОТМларда таҳсил олаётган талабалар ҳам анъанавий форматда ўқишни бошладилар. Университетлар ҳам аралаш формада ўқиш имкониятига эга. Яъни, маърузалар онлайн форматида, семинарлар ва амалий ишлар, лаборатория машғулотлари офлайн режимда ўтказилиши мумкин. Махсус эҳтиёжли ва хавф гуруҳига кирувчи талабаларга масофадан ўқишга рухсат берилди.\nТаълим ва фан вазири ўринбосари Қуаниш Ерғалиевнинг сўзларига кўра, университетлар ўқув йилини табақалаштирилган тарзда бошлаш имкониятига эга. Яъни, 3-4-курс талабалари 1-сентябрдан, 1-2-курсдан, магистратура талабалари эса сентябр охиригача бошлашлари мумкин. Фақат шу тартиб университетнинг академик тақвимида акс эттирилиши керак.\nAshyq тизими таълим муассасалари, кутубхоналар, ётоқхоналар ҳудудида қўлланилиши керак. Aниқроғи, бинога фақат «яшил» ёки «кўк» мақомига эга талабалар қабул қилинади.\nВазир ўринбосари Қуаниш Ерғалиевга кўра, бинога кириш учун талабалардан ПЗР- тест сертификати талаб қилинмаслиги керак.\nБаъзи мактаблар талабаларларни эмлашни рағбатлантириш учун ўқиш ва ётоқхонада чегирмалар беришни бошладилар. ОТМлар ходимларини эмлашга рағбатлантириш учун мукофот ташкил этмоқда. Олий ўқув юртларида оммавий тадбирларни ўтказиш тақиқланади.\nБу ўқув йилининг яна бир ўзига хос хусусияти - «Бир аудитория - битта гуруҳ» тамойилига қатъий риоя қилиниши керак. Касаллик аломатлари бўлган талабаларга масофадан ўқиш имконияти берилади.\nШунингдек, жорий йилда академик мобиллик дастурлари ва хорижий амалиётларни қайта бошлаш режалаштирилган.


Германиянинг энг катта сузувчи қуёш электр станцияси ишга тушди\nГерманиянинг Silbersee III кўлидаги энг йирик - 3 МВт қувватга эга сузувчи қуёш электр станцияси расман очилди ва фойдаланишга топширилди.\n5800 та сузувчи қуёш модуллари ва ўрнатилган қуввати 3 МВт бўлган ушбу сузувчи станция йилига 3000 МВт/соат электр энергияси ишлаб чиқаради ва ҳар йили тахминан 1100 тонна CО2ни тежайди (тахминан 11,6% CФC).\nҚуёш электр станцияси собиқ карер ҳавзаси ўрнида ҳосил бўлган кўлда сузади. Станциянинг умумий майдони деярли 1,8 гектарни ташкил этади ва бу кўл ҳудудининг тахминан 2,3% га тўғри келади. Тизим май ойининг охиригача синовдан ўтказилади, шундан сўнг электр станцияси қурилган «Quarzwerke» компанияси ўз истеъмоли учун ҳам, Германия электр тармоғи учун ҳам электр энергияси ишлаб чиқаришни бошлашни режалаштирмоқда.\nАпрель ойида 5800 та қуёш модули кўл қирғоғидаги 360 та сузувчи элементга маҳкамланган ва махсус қуёш қайиқларида кўлга олиб келинган. Маълумот учун, ҳозиргача Германиядаги барча сузувчи қуёш лойиҳалари ЭEГ (Германия қайта тикланадиган энергия қонуни) молиялаштириш билан амалга оширилиб келмоқда. Агарда ушбу янги лойиҳа кутилаётган натижани берса, ЭEГ молиялаштирувусиз амалга оширилган илк энергия лойиҳасига айланади.\nКиритилди: 13:47 29.05.2022. Ўқилди: 3854 марта. Фикрлар сони: 5 та.\nФарғонада опа-сингил "тиллачилар" бошқа бир "тиллачи"...


Китоблар тафаккур кемаларидир – Yoshlar ovozi\nКитоблар тафаккур кемаларидир\n16.08.2018 Yoshlar ovozi\nЁзувнинг пайдо бўлиши ва китоб чоп этиш дастгоҳининг яратилиши инсоният тараққиётида кескин бурилиш ясади. Айтиш керакки, ундан кейинги воқеалар ҳам башарият тарихига мангу муҳрланган.\nОдамзод яратган маънавий ва маданий бойликлар, умуминсоний қадриятлар, аввало, ёзма адабиётларда акс этади. Шу боис китобни ўз даврининг нодир қомуси дея таърифлаш ўринли. Инглиз файласуфи Френсис Бекон айтганидек: “Китоблар замон долғаларида сузувчи ва ўзининг қимматбаҳо юкини авлодлардан-авлодларга авайлаб элтувчи тафаккур кемаларидир”.\nКитоб — юксак тафаккур меваси. Унда алломаю донишмандларнинг дурдона фикрлари, энг сара ғоялари умумлашади. Демак, китоб мутолааси донолар билан ҳамсуҳбат бўлишдек гап. Бу машғулот илмга ташна қалбларга озуқа беради. Шу боис тараққий этган мамлакатларда китобхонликка эътибор бўлакча.\n“Гоҳида одам китоб ўқиб турганида мутлақо ўзгариб қолади. Энг мағрур донолару ўта назокатли сиймолар ҳам, энг содда ва энг валий одамлар ҳам бу жозиба қаршисида бўйин эгади”, — деган эди машҳур француз ёзувчиси Виктор Гюго. Китобларда шундай қаҳрамонлар учрайдики, улар одамийлик, жасорат ва матонат каби улуғ сифатлари билан ўқувчига ибрат, намунадир. Инсоний муносабатлар очиб берилган асарларда ҳам шундай. Масалан, севги-муҳаббат, сабр-қаноат садоқат сингари гўзал туйғулар мадҳ этилувчи “Юсуф ва Зулайҳо” қиссасини олайлик. Мумтоз шарқ шеърияти намояндалари бу асарга қайта-қайта мурожаат қилган. Ҳазрат Навоийнинг “Фарҳод ва Ширин” достони ҳақида ҳам шу фикрни айтиш мумкин.\nНавоийнинг шоҳ асари — “Хамса” достони халқимиз маънавий бисотидаги улкан бойликдир. Неча асрлар ўтса ҳамки, у одамларга завқу шуур улашиб келмоқда. Ҳа, бундай китобларни ўқиган инсон юз йилликлар давомида йиғилган маърифат инжуларини қисқа вақт мобайнида ўзлаштира олади. Демак, китоб — тараққиётга янада тезроқ эришиш имкониятини берувчи восита. Турмуш ва маданият даражаси юксак халқлар тарихда ўтган буюк олиму адиблар асарлари билан танишмас экан, кўзлаган мақсадига эришиши амри маҳол. Инчунин, Ҳофиз ва Бедилни, Навоий ва Бобурни, Умар Хайём ва Саъдийни, Гёте ва Шекспирни, Чингиз Айтматов ва Маркесни билмаган, уларнинг адабий меросидан баҳраманд бўлмаган замондошларимиз кўп нарсадан мосуво.\nПрезидентимизнинг 2017 йил 13 сентябрда қабул қилинган “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги ҳамда 2018 йил 12 майда имзоланган “Буюк алломалар, адиб ва мутафаккирларимиз ижодий меросини кенг ўрганиш ва тарғиб қилиш мақсадида ёшлар ўртасида китобхонлик танловларини ташкил этиш тўғрисида”ги қарорлари китобхонликни оммалаштириш учун кенг имкониятлар яратди. Ўтган ҳафтада пойтахтимизда бўлиб ўтган “Ўзбек мумтоз ва замонавий адабиётини халқаро миқёсда ўрганиш ва тарғиб қилишнинг долзарб масалалари” мавзуидаги халқаро конференция ҳам миллий адабиётимизни тобора юксалтириш, ўзбек адабиётининг энг сара намуналарини жаҳон миқёсига олиб чиқиш, дунё халқлари билан адабий алоқаларни мустаҳкамлашга хизмат қилиши аниқ.\nУмуман олганда, жаҳон билан тенгма-тенг мулоқотга киришиш, миллий қадриятларимизга асосланган фуқаролик жамиятини барпо этиш учун ҳам саводли ва ўқимишли инсонлар керак. Бошқача қилиб айтганда, мамлакат келажаги қандай бўлишини бугунги ёшларнинг интеллектуал савияси белгилаб беради. Хулоса ўрнида яна ўша гап: навқирон авлод китоб билан ошно бўлмагунча юксала олмайди.\nСамарқанд давлат архитектура ва\nқурилиш институти ўқитувчиси\nКитоб тарбиядаги бўшликни тўлдиради\n“Оta ko‘rdi”dan kim naf ko‘radi?\n← ЧЕВАР ҚИЗ цех очади\n87 йигит-қиз →\nGoogle haqida siz bilmagan qiziqarli faktlar (57 910)\nPullar haqida qiziqarli 7 fakt (53 315)\nИшлайдиган онанинг 4 афзаллиги (8 862)


Транспорт » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Статистик ва таҳлилий ахборотлар » 2017-йил 1-квартал ҳолатига » Транспорт\n2017-йил 1-квартал статистик ва таҳлилий ахборотлар (620кб, PDF)\nЮк ташиш. 2017 йил январь-март ойларида барча транспорт турлари томонидан 8,0 млн. тонна юк ташилган бўлиб, бу ўтган йилнинг шу даврига нисбатан 9,7 фоизга кўп.\nЮк айланмаси барча транспорт турлари томонидан 184,9 млн.тн-км. ни ташкил қилди ва 8,0 фоизга кўпайди.\nЮк ташиш ва юк айланмаси транспорт турлари бўйича қуйидагича ифодаланади:\nянварь-мартга нисбатан фоиз\nТашилган юк, млн. тн\nЮк айланмаси, млн. тн-км\nЯкка тартибдаги тадбиркорларнинг автомобил транспортининг юк айланмаси 2016 йил январь-мартга нисбатан 107,1 фоизга кўпайди ва 184,9 млн. тн-км. ни ташкил қилди. Юк айланмасининг умумий ҳажмида хусусий юк ташувчиларнинг улуши 82,1 фоизни ташкил этди (2016 йил январь-мартда 82,7 фоиз).\nЙўловчи ташиш. 2017 йил январь-мартда барча транспорт турлари томонидан 101,3 млн. киши ташилган бўлиб, бу кўрсаткич ўтган йилнинг шу даврига нисбатан 5,4 фоизга кўпайган. Йўловчи ташиш айланмаси ушбу даврда 6,6 фоизга кўпайиб, 1046,8 млн. йўловчи-км. ни ташкил қилди.\nТранспорт турлари бўйича йўловчи ташиш ва йўловчи айланмаси қуйидагича ифодаланади:\nТранспортда ташилган йўловчилар, млн. киши\nшу жумладан, автомобил транспортида\nЙўловчи айланмаси, млн. йўловчи-км\nХусусий йўловчи ташувчилар автомобил транспортида йўловчи айланмаси 2016йил январь-мартга нисбатан 106,7 фоизга кўпайди ва 1046,8 млн. йўловчи-км. ни ташкил қилди. Йўловчи айланмасининг умумий ҳажмида хусусий йўловчи ташувчиларнинг улуши 83,5 фоизни ташкил этди (2016 йил январь-мартда\nЎзбек тили / Фаолият / Статистик ва таҳлилий ахборотлар / 2017-йил 1-квартал ҳолатига


Москванинг Ногинск туманида газ портлаши оқибатида камида 7 киши ҳалок бўлди\n27 май 2022, Тошкент вақти: 05:31\nГаз портлаши оқибатида 4 қаватли уйнинг иккинчи қаватидан тўртинчи қаватигача бўлган деворнинг бир томони қулаган.\nМосква вилоятининг Ногинск туманида 9 сентябрь куни қутқарувчилар вайроналар остидан яна икки кишининг жасадини топди. Бу билан кўп қаватли уйда газ портлаши оқибатида ҳалок бўлганлар сони 7 кишига етди. Ахборот агентликларининг билдиришича, 9 сентябрда икки нафар қизнинг жасади топилган.\nНогинскдаги кўп қаватли уйлардан бирида 8 сентябрь куни эрталаб газ портлагани хабар қилинганди. Ўшанда кўп қаватли бино деворларидан бири қулаб тушган ва вайроналар остидан икки кишининг жасади топилганди.\nЎша куни кечга яқин қутқарувчилар яна икки кишининг, жумладан, ўсмир қизнинг жасадини топишганди. 9 сентябрга ўтар кечаси эса яна бир жасад топилган. Портлаш оқибатида жами 17 киши жароҳатланган.\nГаз портлаши оқибатида 4 қаватли уйнинг иккинчи қаватидан тўртинчи қаватигача бўлган деворнинг бир томони қулаган. Ногинскда мотам куни эълон қилинди.


17:00 / 25 март 1395 pdf Ўқиш режими + -\nАроқхўрлик ва гиёҳвандлик — бу икки офат бир-бирига боғлиқ, десак, хато қилмаган бўламиз. Кўпинча, эр Аллоҳ таоло ҳаром қилган ароқни ичиб, маст бўлади. Маст бўлгандан кейин оилада жанжал кўтаради. Жанжал эса, хотинини талоқ қилиш билан ниҳоясига етади. Гуноҳ устига гуноҳ бўлади, оила бузилади, эр тул, аёл бева, болалар тирик етимга айланадилар...\nАллоҳ таоло «Моида» сурасида шундай деб марҳамат қилади:\n«Албатта, хамр, қимор, бутлар ва (фол очадиган) чўплар шайтон амалидан бўлмиш ифлосликдир. Бас, ундан четланинг. Шоядки, зафар топсангиз» (90‑оят).\nАраб тилида «хамр» сўзи «тўсиш», «беркитиш» маъноларини англатади. Тановул қилган кишининг онгига таъсир этадиган, унинг ақлини тўсадиган, беркитадиган, бошқача қилиб айтганда, маст қиладиган ҳар бир нарсани «хамр» дейилади.\nБу нарса ҳаромдир. Мусулмон кишилар ундан четда бўлишлари, яқинига йўламасликлари лозим.\nАллоҳ таоло «Моида» сурасида яна бундай деб марҳамат қилади:\n«Албатта, шайтон хамр ва қимор туфайли ораларингизга адоват ва нафрат солишни ҳамда сизларни Аллоҳнинг зикридан ва намоздан тўсишни истайдир. Энди тўхтарсизлар?!» (91‑оят).\nХамрнинг шахсга, оилага, жамиятга ва бутун инсониятга келтирадиган зарарлари ҳақидаги маълумотлар жуда ҳам кўп, маълум ва машҳурдир. Бу ҳақиқатларни бутун дунё – мусулмон ҳам, кофир ҳам, худосиз ҳам, ҳатто ароқхўрлар ҳам яхши биладилар.\nБиз у ҳақдаги маълумотларни такрорлаб ўтирмайлик-да, ушбу ояти каримада зикр қилинган зарарини – кишилар ўртасида адоват ва ёмон кўришга сабаб бўлишини эслаб ўтайлик.\nАгар эътибор берадиган бўлсак, қаерда ичкилик бўлса, ўша жойда кўнгилсизлик келиб чиқади. Ичкилик туфайли оилаларнинг бузилгани қанча, ака‑укалар, ота-болалар, дўст-оғайни, қўни-қўшниларнинг бир-бирига душман бўлгани қанча. Ишхона, маҳалла-кўй, тўй-маросим, дам олиш жойлари ва жамоатчилик тўпланадиган ерлардаги адоват ва ёмон кўришлар, уриш-жанжалларнинг ҳисобига етиб бўлмайди. Бас, оилам бузилмасин, фарзандларим хору зор бўлмасин, дунёю охиратим барбод бўлмасин, деган одам ароқ ичмасин.\nГиёҳвандлик туфайли янги уйланган йигитлар келинга қўшила олмай, оилалари бузилиб кетишининг ўзи катта мусийбат. Гиёҳвандлик оилани, балки инсон зотини барбод қилувчи омиллардан бири экани ҳеч кимга сир эмас. Бу нарса ҳам шариатда қатъиян ман қилинган.\n«Расулуллоҳ соллаллоҳу алайҳи васаллам ҳар бир маст қилувчи ва бўшаштирувчидан қайтардилар».\nХудди шу ҳадиси шарифдаги айтилаётган «бўшаштирувчи»лик сифати ажнабий тилларда «наркотик» деб номланаётган гиёҳвандлик моддаларининг алоҳида васфидир.\nҲамаср уламоларимиз гиёҳвандлик моддаларини тановул қилиш, экиш, ишлаб чиқариш, уларнинг тижорати билан шуғулланиш – ҳаммаси ҳаром эканига иттифоқ қилганлар.\nУлар: «Гиёҳвандлик моддалари орқали қилинган касб ҳаромдир, уларнинг таъсири остида намоз ўқиган одамнинг намози қабул эмас, улардан келган фойда ҳаромдир, уни садақа ҳам қилиб бўлмайди, яхшилик ишларга ҳам ишлатиб бўлмайди», деганлар.\nБас, оилам бузилмасин, болаларим тирик етим бўлмасин, дунёю охиратим куйиб кетмасин, деган одам гиёҳвандликнинг яқинига йўламасин.\n18:30 / 25 март 1145\nБу йил Рамазон ойида тўрт юз мингдан ортиқ киши умра зиёратига боради\n14:55 / 25 март 1558\n2678 13:05 / 19.12.2019\n2493 15:02 / 30.08.2020\n1687 17:05 / 22.07.2020\nОдамлардан бири Зайд ўз идораларида порахўрлик бадалисиз ишлай олмайди ва одамларнинг илтимосларини усиз бажара олмайди. Бу иш порахўрлар билан масъуллар давоми...\n2917 13:00 / 12.03.2020


Ўзаро ҳамкорликнинг янги уфқлари\nЎзбекистон Республикаси Президенти Шавкат Мирзиёевни 12 май куни Бутунхитой халқ вакиллари кенгаши биносида расмий кутиб олиш маросими бўлди.\nХитой Халқ Республикаси Раиси Си Цзиньпин давлатимиз раҳбарини Хитойга биринчи давлат ташрифи билан самимий қутлади.\nСиз билан Пекинда учрашиб турганимдан ғоят хурсандман. Бу йил давлатларимиз ўртасидаги дипломатик алоқалар ўрнатилганига 25 йил тўлгани ҳамкорлигимизнинг бундан кейин ҳам жадал ривожланишига замин бўлади. 2016 йилда Бухорода бўлганимда менга ҳамроҳлик қилганингиз учун миннатдорман. Бугун барча соҳаларда ҳамкорлигимиз изчил ривожланаётгани бизни қувонтиради, деди Си Цзиньпин.\nЎзбекистоннинг бой тарихи ва маданиятига ҳурмат кўрсатиб, 2016 йил Бухорога борганингиз, аждодларимиз қолдирган бой маданий меросга катта қизиқиш билдирганингиздан хурсандмиз. Ўзбекистон Хитойни қадимий тарих ва ноёб маданият, улкан салоҳиятга эга, жаҳон иқтисодиётининг етакчиларидан бўлган ва ўз мақсадлари йўлида дадил бораётган мамлакат сифатида билади, деди Шавкат Мирзиёев.\nБугунги кунда Хитой Ўзбекистон иқтисодиётига энг кўп инвестиция киритаётган давлатлардан биридир. Мамлакатимизда Хитой капитали иштирокидаги 700 дан зиёд компания ва корхона фаолият кўрсатмоқда. Ўтган йиллар давомида хитойлик сармоядорлар Ўзбекистон иқтисодиётига қарийб 7,8 миллиард доллар миқдорида инвестиция киритган.\n2016 йил якунлари бўйича ўзаро савдо айланмаси ҳажми 4,2 миллиард долларни ташкил қилди. Хитой бозорида Ўзбекистонда ишлаб чиқарилган тўқимачилик маҳсулотлари, пластмасса буюмлар, қишлоқ хўжалиги маҳсулотларига талаб ошиб бораётир.


Саакашвили Яценюк даврида Украина Африканинг қолоқ давлатлари даражасига тушиб кетганини айтди\n22:01 / 04.11.2015\nУкраинанинг Одесса вилояти губернатори Михаил Саакашвили Украина бош вазири Арсений Яценюкнинг танқидига жавоб берди. Яценюк Саакашвили президентлиги даврида Грузияда амалга оширилган ислоҳотлар борасида салбий фикр билдирди.\nСаакашвили ўзининг фейсбукдаги саҳифасида бунга жавобан Украина Яценюк даврида “Африканинг қолоқ давлатлари даражасига тушиб кетганини” айтди.\n“Яценюк мени ва Грузиядаги ислоҳотларни танқид қилган экан, мен Грузиядаги ислоҳотлар бўйича бир нечта қиёслама далилларни келтириб ўтмоқчиман. Менинг раҳбарлигимда Грузияда иқтисодиёт уруш ва геосиёсий кескинлик шароитида ҳам кўп вақт давомида икки рақамли ўсишларни намоён қилган, Украина иқтисодиёти эса афсуски, охирги икки йил давомида фалокатли тарзда қуламоқда. Менинг давримда Грузия бизнес юритиш бўйича Жаҳон банкининг рейтингида 8-ўринга кўтарилди. Украина эса фақатгина 72-ўринни эгалламоқда. Менинг давримда бизнес субъектлари ўртасида коррупцияни қабул қилиш 80 фоиздан 2 фоизга тушган, Украинада эса охирги маҳал 80 фоизга кўтарилди. Украина, афсуски, Африканинг қолоқ давлатлари даражасига тушиб кетди”, деб айтди Саакашвили.


Бир аёл Аллоҳнинг пайғамбари Мусо алайҳиссаломнинг олдиларига келиб:\n- “Эй Аллоҳнинг Набийси, Роббингизга менга қалбимни шодликка тўлдирадиган СОЛИҲ фарзанд беришини сўраб ДУО* қилинг” деди. Мусо алайҳиссалом Роббиларига ўша аёлга фарзанд беришини сўраб дуо қилдилар. Аллоҳ азза ва жалла у зотга:\n- “Мен уни “АҚИЙМ” (Туғмас) деб ЁЗИБ* қўйганман”- деб жавоб берди. Саййидимиз Мусо алайҳиссалом халиги аёлга:\n- “Аллоҳ азза ва жалла “Мен уни “Ақийм” деб ёзиб қўйганман” деяпти” дедилар. Аёл қайтиб кетди. Орадан бир йил ўтгач, аёл яна келиб, Мусо алайҳиссаломга:\n- “Эй Аллоҳнинг Набийси, Роббингизга яна бир бор менга солиҳ фарзанд беришини сўраб ДУО* қилинг” дея илтимос қилди. Саййидимиз Мусо алайҳиссалом Роббиларидан у аёлга ФАРЗАНД беришини сўраб дуо қилдилар. Аллоҳ азза ва жалла:\n- “Мен уни “Ақийм” деб ёзиб қўйганман” деди. Мусо алайҳиссалом халиги аёлга: “Аллоҳ азза ва жалла:\n- “Мен уни “Ақийм” деб ёзиб қўйганман” деяпти” дедилар. Орадан бир йил ўтгач, Мусо алайҳиссалом бояги аёлни қўлида чақалоқ кўтариб кетаётганини кўрдилар. Ундан:\n- “Бу бола КИМ?!” деб сўрадилар. Аёл:\n- “Бу менинг ўғлим” дея жавоб берди. Мусо алайҳиссалом Роббиларидан:\n- “Эй Роббим, Сен у аёлни “Ақийм” деб ёзиб қўйгандинг. Қандай қилиб унда БОЛА бўлди?!” деб сўрадилар. Шунда Аллоҳ таоло:\n- “Ҳар сафар “Ақийм” деганимда, у “РОҲИЙМ” дерди. Бас, <<РАҲМАТИМ>> қудратимдан устун келди” деб мархамат килди! Эй раҳмлиларнинг энг РAҲМЛИСИ! Нақадар БУЮКСАН! Эй карамлиларнинг энг Карамлиси! Нақадар МЕҲРИБОНсан! :'( Эй фарзанд неъматига эришолмай, "УМИДСИЗЛИККА" тушаётганлар! Аллоҳнинг раҳматидан НОУМИД* бўлманглар! Аллоҳга бўлган гумонларингизни гўзал қилинглар! Бошқалар қатори менга ҳам солиҳ фарзанд ато этади деб <<ЯХШИ ГУМОНДА>> бўлинглар!\nAjrashishganlaridan so'ng er sobiq turmush o'rtog'iga narsalarini yig'ib, chiqib ketishi uchun bir kun muhlat berdi. Kiyim-kechaklarini joyl... MENGA ATALGAN TUShLIK…168


MR Дирмовейт – medu.uz – Дорилар ҳақида маълумотлар ўзбек тилида\nHome Йўриқномалар MR Дирмовейт\nПрепаратнинг савдо номи: MR Дирмовейт\nТаъсир этувчи модда (ХПН): клобетазол\nфаол модда: клобетазол пропионати – 0,05 г;\nёрдамчи моддалар: пропиленгликоль, сорбитан сексвиолеати, тиббий вазелин.\nТаърифи: ёт киритмаларсиз, оқ ёки деярли оқ рангли тиниқ бир хил суртма.\nАТХ коди D07AB01\nТаъсир механизми. Маҳаллий глюкокортикостероидлар аллергик реакцияни кечки босқичини бостириш, жумладан семиз ҳужайраларнинг зичлигини пасайтириш, хемотаксис ва эозонофилларни фаоллашувини пасайтириш, лимфоцитлар, моноцитлар, семиз ҳужайралар ва эозонофиллар томонидан цитокинларни ишлаб чиқарилишини камайтириш учун мураккаб механизмлар орқали ва арахидон кислотасининг метаболизмини ингибирлаш орқали яллиғланишга қарши агент сифатида таъсир қилади.\nФармакодинамик таъсири. Маҳаллий глюкокортикостероидлар яллиғланишга қарши, қичишишга қарши ва қон томирларни торайтирувчи ҳусусиятларга эга.\nСўрилиши. Маҳаллий глюкокортикостероидлар шикастланмаган соғлом тери орқали тизимли равишда сўрилиши мумкин. Маҳаллий глюкокортикостероидларни тери орқали ўтиш даражаси кўпчилик омиллар, шу жумладан тери орқали транспорти ва эпидермал тўсиқни бутунлиги билан белгиланади. Окклюзия, терини яллиғланиши ва/ёки терини бошқа касалликлари ҳам тери орқали ўтишини ошириши мумкин.\nБошқа тадқиқотда псориаз ва экземаси бўлган пациентларда клобетазол пропионатини 0,05% 25 г суртма ҳолида бир марта қўлланганидан сўнг 3 соатдан кейин плазмадан препаратнинг ўртача максимал концентрацияси мувофиқ равишда 2,3 мг/мл ва 4,6 мг/мл ни ташкил қилиши аниқланган.\nТақсимланиши. Маҳаллий глюкокортикостероидларнинг тизимли таъсирини баҳолаш учун фармакодинамик якуний нуқталардан фойдаланиш, қонда айланиб юрган даражаси маҳаллий аниқланган даражасидан аҳамиятли пастлиги сабабли керакдир.\nМетаболизми. Тери орқали сўрилганидан сўнг маҳаллий глюкокортикостероидлар, энг аввало, асосан жигарда метаболизмга учрайдиган айнан тизимли қўлланадиган глюкокортикостероидлар ўтадиган метаболик йўллардан ўтадилар.\nЧиқарилиши. Маҳаллий глюкокортикостероидлар буйраклар орқали чиқарилади. Бундан ташқари, баъзи глюкокортикостероидлар ва уларнинг метаболитлари, шунингдек сафро билан чиқариладилар.\nMR Дирмовейт глюкокортикостероидлар билан даволашга сезгир бўлган дерматозларда яллиғланиш кўринишлари ва қичишишларни енгиллатиш учун 1 ёшдан ошган болалар, кекса ёшдаги одамлар ва катталарда қўллаш учун мўлжалланган юқори фаол маҳаллий глюкокортикостероид ҳисобланади.\n– псориаз (тарқоқ тугунли псориаздан ташқари);\n– экзема (турли шакллари);\n– қизил ясси темиратки;\n– дискоид қизил югурик;\nСуртма. Суртма қуруқ, лихинифицияланган ёки қипиқланадиган шикастланишларга тўғри келади.\nКатталар, кекса ёшдагилар ва 1 ёшдан ошган болалар. Препаратни керакли миқдори терининг шикастланган соҳаларига ҳолати яхшилангунича кўпи билан 4 ҳафта давомида кунига 1 ёки 2 марта юпқа қават қилиб қўйилади ва эҳтиёткорлик билан суртилади. Сўнгра қўллаш тез-тезлигини қайта кўриб чиқиш ёки кучсизроқ препарат билан даволашга ўтиш керак. Эмолентани ишлатишдан олдин препарат ҳар сафар қўлланганидан сўнг сўрилиши учун етарлича вақт керак.\nКасалликни зўрайишларида MR Дирмовейт препарати билан қисқа муддатли такрорий даволаш курсларини ўтказиш мумкин.\nТерини турғунроқ шикастланишларида, айниқса, гиперкератозларда зарурат бўлганида\nMR Дирмовейтнинг таъсирини суртмани полиэтилен плёнкани ишлов берилган юзасига қўйиш йўли билан кучайтириш мумкин.\n2–4 ҳафта давомида ҳолатини аниқ яхшиланиши кузатилмаса ёки ҳолати ёмонлашганида ташхисини ва даволашни қайта кўриб чиқиш керак.\nАтопик дерматит (экзема). Назорат қилиш даражасига эришилганида MR Дирмовейт препарати суртма билан даволашни аста–секин тўхтатиш ва эмолентлар билан тутиб турувчи даволашга ўтиш керак.\nMR Дирмовейт билан даволаш тўсатдан тўхтатилганида илгари мавжуд бўлган дерматозларнинг симптомлари қайтадан ривожланиши мумкин.\nТурғун дерматозлар. Касаллик тез–тез қайталанадиган пациентлар:\nКасалликни ўткир ҳуружи препарат билан давомли даволаш курслари билан самарали даволангандан сўнг, қайталанишлар тез–тезлигини камайтириш мақсадида, MR Дирмовейт интермиттирловчи тартибда (кунига 1 марта, боғлов қўйилмасдан ҳафтада 2 марта) буюрилиши мумкин.\nПациентнинг ҳолати, ҳамда давомли даволаш курсидан кутиладиган потенциал фойда ва хавф мунтазам равишда баҳоланиши керак.\nБолалар. Бир ёшгача бўлган болаларга MR Дирмовейт препаратини қўллаш мумкин эмас.\nБолалар маҳаллий кортикостероидларни қабул қилиш оқибатида маҳаллий ва тизимли ножўя реакцияларни ривожланишига кўпроқ мойилдирлар. Умуман олганда, катта ёшдаги пациентларга нисбатан болаларда қисқароқ даволаш курслари ва фаоллиги камроқ препаратлар билан даволаш талаб қилинади. MR Дирмовейт қўллашда эҳтиёткорликка риоя қилиш керак. Препаратни минимал самарали миқдорда суртиш керак.\nКекса ёшдаги одамлар. Клиник тадқиқотларда кекса ёшдаги пациентлар ва ёш пациентлар ўртасида кузатиладиган жавоб реакцияларида фарқлар аниқланмаган. Кекса ёшдаги пациентларда жигар ва буйраклар фаолиятини пасайиши кўпроқ учраганлиги сабабли, препарат тизимли сўрилганида элиминация секинлашиши мумкин. Шунинг учун қисқа муддат давомида клиник самарага эришиш учун препаратни минимал миқдорини ишлатиш керак.\nБуйраклар/жигар фаолиятини бузилиши бўлган пациентлар. Препарат тизимли сўрилганида (тананинг катта юзасига узоқ вақт давомида суртилганида) метаболизм ва элиминация жараёнлари секинлашиши мумкин, шунинг учун тизимли токсиклиги ҳавфи ошади. Шунинг учун, қисқа муддат давомида клиник самарага эришиш учун препаратни минимал миқдорини ишлатиш керак.\nТез-тез: (≥ 1/100, < 1/10);\nБаъзан: (≥ 1/1000, < 1/100);\nКам ҳолларда: (≥ 1/10000, < 1/1000);\nЖуда кам ҳолларда: (< 1/10000), шу жумладан ягона ҳоллар.\nИнфекциялар ва инвазиялар. Жуда кам ҳолларда: оппортунистик инфекциялар.\nИммун тизими томонидан. Жуда кам ҳолларда: маҳаллий ўта юқори сезувчанлик реакциялари.\nЭндокрин тизими томонидан. Жуда кам ҳолларда: гипоталамо-гипофизар буйрак усти безлари (НРА) тизимини бостирилиши.\nКушинг синдромини белгилари (масалан, ойсимон юз, марказий семириш), болаларда тана вазнини ошишини кечикиши/ўсишни секинлашиши, остеопороз, глаукома, гипергликемия/глюкозурия, катаракта, артериал гипертензия, тана вазнини ошиши/семириш, эндоген кортизол миқдорини пасайиши, алопеция, сочларни синувчанлиги.\nТери ва тери ости тўқималари томонидан. Тез-тез: қичишиш, ачишиш. Баъзан: тери атрофияси, стриялар, телеангиэктазиялар.\nҚуйидаги ҳолатларда MR Дирмовейт препаратини қўллаш мумкин эмас:\nБир ёшдан кичик бўлган болаларда дерматозларда, жумладан дерматитларда MR Дирмовейт препаратини қўллаш мумкин эмас.\nCYP3A4 ни ингибиция қилиши мумкин бўлган препаратлар (масалан, ритонавир ва итраконазол) билан бир вақтда қабул қилиш глюкокортикостероидларнинг метаболизмини ингибиция қилади, бу тизимли таъсирини ошишига олиб келади. Ўзаро таъсир қилиш даражаси глюкокортикостероидларни дозаси ва юборилиш усулига ва CYP3A4 ингибиторини фаоллигига боғлиқ.\nMR Дирмовейт препаратини анамнезида маҳаллий глюкокортикостероидларга ёки препаратнинг ҳар қандай ёрдамчи моддаларига ўта юқори сезувчанлиги бўлган пациентларга эҳтиёткорлик билан қўллаш керак. Маҳаллий ўта юқори сезувчанлик реакциялари даволанишдаги шартли симптомларни эслатиши мумкин.\nГўдакларда ва 12 ёшгача бўлган болаларда, имкон борича, маҳаллий глюкокортикостероидлар билан узоқ муддат узлуксиз даволашдан сақланиш керак, чунки бу буйрак усти безлари фаолиятини сусайишига олиб келиши мумкин. Болалар маҳаллий глюкокортикостероидларни қўллаш фонида атрофик ўзгаришларни ривожланишига кўпроқ берилувчан бўладилар. Болаларда MR Дирмовейт препаратини қўллаш зарурати бўлганида бир неча кун давомида қабул қилишни чеклаш керак, шунингдек ҳафтада камида бир марта шифокорнинг кузатуви талаб иқлинади.\nПсориазда қўлланиши. Псориаз бўлган пациентларда маҳаллий глюкокортикостероидларни эҳтиёткорлик билан қўллаш керак, чунки терининг ҳимоя фаолиятини бузилиши туфайли рецидивлар, препаратга резистентлик, касалликни тарқоқ пустулёз шакли, маҳаллий ёки тизимли токсик реакцияларни ривожланиш ҳавфи кузатилган.\nMR Дирмовейт препаратини қовоқларнинг терисига суртиш зарурати бўлганида, препаратни кўзларга тушишидан сақланиш керак, чунки баъзи ҳолларда бу глаукома ва катарактани ривожланишини қўзғатиши мумкин.\nҲомиладорлик ва лактация даврида қўлланилиши. Фертиллик.\nҲомиладорлик. MR Дирмовейт препаратини ҳомиладор аёлларда қўллаш бўйича маълумотлар чекланган.\nҲомиладор ҳайвонларда маҳаллий глюкокортикостероидларни қўллаш ҳомилада ривожланиш нуқсонларини чақириши мумкин. Одам учун бу кўринишни клиник аҳамияти аниқланмаган. Ҳомиладорлик вақтида MR Дирмовейт препаратини, фақат она учун кутилган фойда ҳомила учун ҳавфдан устун бўлган ҳолда қўллаш керак. Препаратни минимал дозада ва минимал даволаш давомийлигида буюриш керак.\nЛактация. MR Дирмовейт препаратини лактация даврида қўллаш ҳавфсизлиги аниқланмаган.\nМаҳаллий глюкокортикостероидларни қўлланиши она сутидаги миқдорини аниқлаш учун етарли бўлган тизимли сўрилиши мумкинлиги тўғрисида маълумотлар йўқ. Лактация даврида MR Дирмовейт препаратини фақат она учун кутилган фойда бола учун ҳавфдан устун бўлган ҳолда қўллаш керак.\nАгар MR Дирмовейт препарати лактация даврида ишлатилса, препаратни оғиз соҳасига беҳосдан тушишидан сақланиш учун, кўкрак соҳасига қўллаш мумкин эмас.\nMR Дирмовейт препаратини транспорт воситалари ва бошқа механизмларни бошқариш қобилиятига таъсирини ўрганиш учун бирон бир тадқиқот ўтказилмаган. MR Дирмовейтни ҳавфсизлик даражасига мувофиқ, транспорт воситалари ва бошқа механизмларни бошқариш қобилиятига салбий таъсир қилиш эҳтимоли йўқ.\nСимптомлари ва белгилари: MR Дирмовейт маҳаллий қўлланганида тизимли самараларни ривожланиши учун етарли бўлган миқдорларда сўрилади. Дозани ўткир ошириб юборилиш эҳтимоли кам, бироқ, дозаси сурункали ошириб юборилганида ёки нотўғри қўлланганида гиперкортицизмнинг белгилари ривожланиши мумкин (“Ножўя самаралари”га қаранг).\nДаволаш: дозаси ошириб юборилган ҳолда, глюкокортикостероид етишмовчиликни ривожланиш ҳавфи борлиги сабабли MR Дирмовейт препаратини қўллаш тез-тезлигини камайтириш ёки фаоллиги камроқ глюкокортикостероидга ўзгартириш йўли билан аста-секин бекор қилиш керак.\nМазь 15 г, 20 г ва 25 г дан тубаларда.


Ростгўйлик, содиқлик – Islom Nuri\nМана шу мисоллардан кўраяпсанки эй ўғлим, тўғрилик – сўз ёки амалнинг ҳақиқатга тўғри келишидир. Сен мактабга бормаслик учун ёлғондан ўзингни касал қилиб кўрсатишинг ёки билмайдиган нарсанг ҳақида хабар беришинг ёки ёлғон гапираётганини била туриб бировни ёлғон гапиришига индамай қараб туришинг буларнинг барчаси ёлғончиликдир.\n“Эй иймон келтирган кишилар, Аллоҳдан тақво қилинглар ва\nсолиҳлардан-тўғри сўзловчилардан бўлинглар.”\n“Мунофиқнинг аломати учта: агар гапирса ёлғон, гапиради, ваъда\nқилса, ваъдасида турмайди ва унга омонат қўйилса, хиёнат қилади”.\n– Мен сизларни масхара қилаётган эдим. Мен моҳир сузувчиман. Сизларнинг ичингизда сузишда менга бас келадигани йўқ,- деди.\nИккинчи куни ҳам одатларига кўра сувда копток ўйнадилар. Улар ўйнаётганларида\nкечаги дўстларининг “қутқаринглар, чўкаяпман!” деб бақираётганини эшитдилар.\nБолалар у ўтган куни қилганидек, бугун ҳам бизни масхара қиляпти деб ўйлаб,\nунинг сўзига парво қилмадилар. Натижада у сувга чўкиб, ўз ёлғонининг қурбони\nбўлган ҳолида ўлди.


Аросатда қолган «фиръавн» миллат ғурурини танлайди. «Ливерпуль» Салоҳни мажбурлаб ушлаб қололмайди – AllSportuz.com\n«Ливерпуль» яқин йиллар оралиғида трансферлар ойнасида у қадар фаол бўлгани йўқ. Айниқса, ўтган мавсум кадрлар етишмовчилиги борасида ҳам баъзи муаммолар кўзга ташланганига қарамай раҳбарият бу йўлда ўз хотиржамлигини намоён этди.\nВирус ва ноқулай пайтда орттирилган жароҳатларга қарамай клуб юзага келган кемтикларни фақатгина академия ёшлари билан тўлдиришга ҳаракат қилмоқда. Бу эса албатта мухлисларни ажаблантирмай қўймайди. Жорий трансферлар ойнасида ҳам жамоа биргина ҳимоячи Иброҳим Конатени харидидан бошқа жиддийроқ трансферни амалга оширгани йўқ. Кўриб турганингиздек, «қизиллар» бозорда у қадар фаол эмас, бироқ улар мавжуд футболчилар билан шартномани узайтиришга катта эътибор беришади. Алиссон, Виржил ван Дейк, Фабиньо, Эндрю Робертсон ва Трент Александр-Арнольд яқин вақт оралиғида ўзларининг келгуси фаолиятларини «Ливерпул»да давом эттиришга қарор қилишди. Айни дамдаги музокаралар эса жамоа сардори Жордан Хендерсон билан ҳам давом эттирилмоқда. Бош мураббий Юрген Клопп футболчи билан шартноманинг муваффақиятли узайтирилишига ишонади.\nШунингдек, Клопп шорт-листида яна бир футболчи борки, раҳбарият у билан боғлиқ музокараларга алоҳида эътибор қаратган. Бу Муҳаммад Салоҳ. Шубҳасиз, жамоа ҳар қандай ҳолатда ўз лидерининг келажагига бефарқ бўла олмайди. Мисрлик футболчи «қизиллар» сафида 2017 йилнинг июлидан бери ўйнаб келмоқда. Мерсисайдликлар футболчи учун ўз вақтида «Рома»га 42 миллион евро тўлашганди. Бир йил ўтгач у инглиз клуби билан 5 йиллик янги шартнома имзолади. Кўриб турибсизки, ушбу муддат ҳаш паш дегунча ўз ниҳоясига етишга яқин. Энди футболчи билан яна музокаралар олиб бориш вақти келди. Салоҳнинг «Ливерпуль» билан шартномаси тугашига 2 йил қолган. Клуб раҳбарияти барчага ўта тежамкор хусусияти билан таниш. Бироқ Салоҳ масаласига келганда умумий молияни биринчи планга қўйиш керак эмас. Ваҳолангки, футболчи жамоа учун борини аямайди.\nСалоҳ – «Ливерпул»нинг айни дамдаги энг қиммат футболчиси. Трансфермаркт портали ўйинчини 100 миллион еврога баҳоламоқда. Мисрлик аллақачон 29 ёшда, лекин у ҳамон ўзининг ажойиб формасида. Жорий мавсумнинг ортда қолган икки тури ҳисобига кўра у иккита гол уришга ва 2 та голли узатмани амалга оширишга улгурди. Умуман олганда, Муҳаммаднинг «қизиллар» сафидаги статистикаси анча ҳавас қиларли даражада. У клуби учун жами 205 учрашувда майдонга тушиб, 126 гол ва 49 та голли узатма муаллифига айланган. Салоҳ 4 йил давомида кетма-кет равишда мерсисайдликлар тўпурари бўлди ва клуб тарихидаги энг яхши 10 та «бомбардир» ичидан жой олди. Бу рейтингда у 7-ўринни эгаллайди. Ҳатто, мутахассислар томонидан «Ливерпул»нинг энг оғир даврлари дея тахмин қилинган ўтган мавсумда ҳам ҳужумчи Премьер-лигада 22 та гол уришга муваффақ бўлди. Бу борада у биргина Ҳарри Кейндан ортда қолди.\nБунинг устига Клопп қўл остидаги ҳужумкор жамоа учун Салоҳ савиясидаги ҳужумчи сув ва ҳаводек зарур. Буни унинг мерсисайдликлар футболчиси сифатида ўрнатган ўнлаб рекордлари ҳам тасдиқлайди. «Энфилд»даги биринчи мавсумидаёқ ҳужумчи Премьер-лигада 32 та гол уришга эришди. Бу эса ушбу турнир доирасида 1 мавсум учун рекорд ҳисобланади. Ўшандан бери ҳали ҳеч ким бир мавсум давомида 25 та ҳам гол уришнинг уддасидан чиққани йўқ. Бунинг устига охирги еврокубок мавсумида Муҳаммад «Ливерпул»нинг Чемпионлар Лигасидаги энг яхши тўпурарига айланиб, «қизиллар» афсонаси Стивен Жеррардни қувиб ўтишга эришди. Салоҳ клуби учун бу мавсум ҳам аллақачон бир рекордни ўрнатишга муваффақ бўлган. У кетма кетма-кет 5 мавсумдан буён Премьер-лиганинг очилиш ўйинларида гол уриб келаётган тарихдаги ягона футболчига айланди.\nЎз навбатида «мерсисайдликлар» сафида Фирмино, Мане ва Жоталарда ҳам гол уриш имконияти юқори. Умуман олганда бугунги «Ливерпул»нинг ҳужум триоси (кейинчалик квартетга айланган) ҳар қандай рақибга жиддий муаммо туғдира олиши мумкин. Бироқ шуни унутмаслик керакки, Салоҳ – жамоанинг асосий зарба қуроли. Усиз «Ливерпуль» ҳам голлар сонида, ҳам самарали ҳаракатлар фоизида оқсаши яққол кўриниб қолади. Қолаверса, Мане ва Фирминонинг ҳам ўз шартномалари бўйича 2 йил муддатлари қолган холос. «Қизиллар» афсонавий ҳужум учлигини сақлаб қолиш йўлида ҳаракат қилишади.\nБироқ бунинг уддасидан чиқиш анча мушкул. Шубҳасиз, мерсисайдликлар буни жуда яхши англаб туришибди. Бу ерда ҳамма гап Салоҳнинг ўзида. Унинг раҳбарият билан ўзаро муносабатлари яхши эмас. У билан шартномани узайтириш борасида ҳали музокаралар олиб борилмаган. Бунга мисрликнинг терма жамоа штаби ва клуб ўртасидаги низолари сабаб бўлмоқда. Гап шундаки, Клопп жамоа етакчисини ўз терма жамоаси учун халқаро майдондаги баҳсларга қўйиб юбормоқчи эмас. У шогирдини жароҳат олиш хавфи билан боғлиқ таваккалга қўл уролмайди.\nИюнь ойида «Ливерпуль» Салоҳни ёзги Олимпия ўйинларига қўйиб юбормади. Бу ҳам етмаганидек, «қизиллар» футболчини 2022 йил сентябр ойида бўлиб ўтадиган Жаҳон чемпионати саралаш ўйинларига ҳам бермаслигини маълум қилди. Раҳбарият бу қарорини футболчи учрашувлардан кейин бир ойлик карантинга тушиб қолиши билан изоҳлади. Бу эса АПЛнинг энг қизғин палласига тўғри келади. Албатта бу ерда клубнинг позициясини тушуниш мумкин, лекин Муҳаммаднинг ўзи бундай вазиятдан кўнгли тўқ бўлиши даргумон. Албатта барча футболчи қандай шароитда бўлишидан қатъи назар, терма жамоада ўйнашни хоҳлайди, буни керак бўлса барча нарсадан устун қўяди. Шу каби омиллар футболчи ва клуб ўртасидаги конфликтларни келтириб чиқармоқда. Натижада Салоҳ «Ливерпуль» билан янги шартнома имзолаш жараёнларини сезиларли асосларда ортга қолдирди.\nАввалига футболчи «Энфилд»да қолиш истагини билдирди ва клубини унга янги шартнома тайёрлашда шошилмаётганликда айблади. Раҳбариятга бу борада очиқдан-очиқ шикоят қилди. Кейинчалик, мисрлик тўсатдан бир интервьюсида ўзини бошқа чемпионатда синаб кўрмоқчи эканлигини таъкидлади. Бу каби ҳолатлар албатта бошқа грандларнинг унга бўлган ҳаракатини тезлаштирди. Бу йўлда анчадан бери «ПСЖ» фаол бўлиб келади. Парижликлар Салоҳни Килиан Мбаппенинг ўринбосари сифатида кўришни бошлаган. Франция вице-чемпионлари ҳали ҳам Муҳаммадни шорт-листларидан чиқаришмаган. Миш-мишларга кўра, «ПСЖ» Салоҳ келаси ёзда «қизиллар» билан шартномасини узайтирмаса, уни сотиб олишга уриниб кўради. Ушбу трансферни Мбаппенинг «Реал»га йўл олишини янада тезлаштириб юбориши мумкин.\nБу каби хавфли ва шубҳали миш-мишлар «Ливерпул» раҳбариятини етарлича огоҳлантирди. Салоҳ билан шартномани узайтириш бўйича музокаралар бошланган. «Энфилд»да томонлар келажакдаги битимнинг барча жиҳатларини (асосан молиявий) узоқ вақт давомида ўрганиб чиқишди ва барибир футболчига ҳар томонлама манфаатли бўлган янги шартнома таклиф этишга қарор қилишди. Энди мисрликнинг ҳафтасига 200 минг фунт олиши белгиланди. Шартноманинг узайтирилиши ҳақидаги бандда 350 ва ҳатто 450 минг фунт стерлинг атрофидаги сумма келтирилган. Раҳбарият Салоҳни клуб тарихидаги энг кўп маош оладиган футболчига айлантиришга рози. Бироқ, бу билан, «қизиллар» келгуси мавсумларда футболчидан голлар урушдан тўхтаб қолмасликни талаб қилади. Катта маошига қарамай Салоҳ буни майдонда ҳали етарлича оқлаб беришига барчанинг бирдек ишончи комил.\nЮсуфбек Сайдалиев тайёрлади\nPrevious Таслим бўлма!


"САДДИ ИСКАНДАРИЙ" ИБРАТИ » ПастДарғом ҳақиқати\nБош сахифа » ЯНГИЛИКЛАР » "САДДИ ИСКАНДАРИЙ" ИБРАТИ\n| 6-02-2018, 10:14 |\nАлишер Навоий "Хамса" - беш достондан иборат нодир асарини 1483-1485 йилларда яратган. Бу йирик асарнинг илк достони "Ҳайрат ул-аброр" ("Яхши кишиларнинг ҳайратланиши"), "Фарҳод ва Ширин", "Лайли ва Мажнун", "Сабъаи сайёр" ва охиргиси 1485 йилда ёзилган "Садди Искандарий" достонидир. Буюк сўз устаси бу достонида афсонавий ҳукмдор Искандар Зулқарнайннинг зафарли юришлари, бутун дунёни ўзига бўйсундириб, ер юзида адолатни жорий қилгани акс эттирилади. Асардаги таъсирли лавҳалардан бири Искандарнинг Эрон шоҳи Доро билан бўлган жанги тасвиридир.\nИкки буюк ҳукмдорнинг элчилар мақомидаги учрашув ва музокарадан натижа бўлмагач, охирги чора- қурол ва лашкарлар ишга солинади. Доро икки йил давомида ўзига тобе мамлакатлардан ҳисобсиз қўшин йиғади. Искандар ўз айғоқчилари орқали Доронинг ҳаракатларидан хабардор бўлиб туради, лекин у охирги дақиқаларга қадар сулҳ билан мақсадга эришишга ҳаракат қилади:\n… Ва лекин шиори мадоро бўлиб,\nТаҳаттук йўқ андоқки Доро бўлиб.\nЧу Доро ҳадиси анга бўлди туз,\nКи олам сипоҳин йиғиб қўйди юз…\nДоронинг жанг қилишга қарор қилганини билиб, Искандар ҳам лашкар йиғишга фармон беради. Икки лашкар бир-бирига яқинлашади. Уларни битта тоғ ажратиб туради. Искандар лашкарбошилари билан тоғ тепасига чиқади ва Доро қўшинининг ўз қўшинидан зиёд эканлигини кўриб, кўнглига хавотир тушади. Кучлар тенг эмаслигидан изтиробга тушади. Искандар ташвишли ўй билан тоғ устида ўйланиб турганида, тош устига бири бақувват, иккинчиси эса заифроқ кабутар қўниб, бир-бири билан уриша кетади. Икки қуш жангини томоша қила туриб, бу ҳолатни Доро билан ўзига қиёслайди. Шу пайт осмондан бир бургут ерга шўнғиб, уришаётган кабутарлардан йирикроғини ўз чангалига олиб, ҳавога кўтарилади. Искандарнинг бу воқеадан кўнгли ёришади ва Доронинг маҳв бўлишини, аммо бу иш бошқа қўллар томонидан амалга оширилишини қалбан сезади. Жанг бўладиган куни кечаси Доронинг яқин одамларидан бири ўз подшоҳига хиёнат қилиб, Искандарга ўз хизматларини таклиф этиб, хат жўнатади. У номани ўқиб, қаттиқ ўйланиб қолади, аммо мактубга жавоб ёзмайди. Эртасига жанг бошланиб, хиёнаткор Дорога ҳужум қилиб, уни қаттиқ жароҳатлайди. Воқеадан хабар топган Искандар ниҳоятда қайғуради. Қонга беланиб ётган қисматдоши ёнига келиб, бу воқеада ўзининг алоқадор эмаслигини йиғлаб айтади.\nМанга етти бир нома ҳам бир замон,\nВа лекин бу ишга ризо бермадим…\nШунда Доро ундан учта нарсани илтимос қилади. Биринчиси, хиёнаткор одамни ўлдиришни, ўзининг қавму қариндошларини қатл этмасликни, агар авф қилса, содиқ хизмат қилишини, қизи Равшанакка уйланишини, насли Искандар насли билан қўшилиб, шараф ва иззат топишини сўрайди. Искандар Доронинг таклиф ва илтимосини қабул қилади, қўшинига икки хиёнаткордан бош-қаларнинг кечирилишини эълон қилади.\nНавоий мамлакат тинчлиги, осойишталиги сипоҳнинг садоқатига, ҳукмдор адолати ва одилона сиёсатига боғлиқлигини мана шу достони орқали тасвирлаб берган.\nКалит сўз Алишер Навоий


в) кўчмас мулк;\nг) корхона мулкий комплекси;\nДавлат ижрочиси мустақил белгилаши мумкин бўлган мол-мулкни баҳолаш учун баҳоловчи ташкилотни жалб қилиши мумкин.\nМол-мулк давлат ижрочиси томонидан мустақил баҳоланганда мувофиқ қарор чиқарилади.\nМол-мулк баҳоловчи ташкилот томонидан баҳоланган ҳолларда давлат ижрочиси баҳолаш натижаларини қабул қилиш ва ижро иши ҳужжатларига бириктириш тўғрисида қарор чиқаради.\nДавлат ижрочиси томонидан мустақил баҳоланиши мумкин бўлган мол-мулк шартномавий нархи мол-мулк хатлангандан кейин ўн кундан кечиктирмасдан белгиланиши лозим.\nҚайси вилоятларда тадбиркорлар мулкига кўп тажовуз қилинган?


23:51 / 05.02.2019\nФИФА ва Қатар 2022 йилга жаҳон чемпионатини ташкиллаштириш бўйича қўшма корхона тузганини эълон қилди. Бу корхона Қатарга ЖЧ иштирокчилари ва мухлисларга қулай шароитларни ташкил этишда кўмак кўрсатади.\nҚўшма корхона FIFA World Cup Qatar 2022 LLC деган ном олди. 5 февралда Доҳада корхона бошқарувининг илк йиғилиши бўлиб ўтди. Бу корхона 2022 йилги жаҳон чемпионатини араб дунёсида илгари суриш учун жавоб беради, унинг фаолияти мусобақани ўтказишга қаратилади, ЖЧ ташкилий қўмитаси эса инфратузилмани ривожлантиришни бошқариш ва бошқа дастурлар бўйича ишлашни давом эттиради.\n“ФИФА билан қўшма корхонани тузиш Қатардаги жаҳон чемпионати лойиҳаси доирасида муҳим онда юз бермоқда, чунки биз турли инфратузилмаларни якунламоқдамиз, улар орасида стадионлар ва машғулот майдончаларини фойдаланишга киритиш бор. Кейинги вазифамиз жаҳон чемпионатларини ўтказишдаги тажрибани қўллаш ҳисобланади”, деб айтган жаҳон чемпионати ташкилий қўмитаси раҳбари Ҳасан Ал-Таввадий.\nАл-Таввадий ташкилий қўмита раҳбари бўлиб қолган ҳолда янги корхона бошқарув раиси лавозимини ҳам эгаллайди.\nҚатардаги жаҳон чемпионати 2022 йилнинг 21 ноябридан 18 декабригача 7 та шаҳарда, жумладан, Доҳа, Лусаил, Ал-Вақра, Ал-Хор, Ал-Район, Умм-Салол ва Мадинат аш-Шамолда бўлиб ўтади


Завод Бразилиядан харид қилинган сифатли хом ашёдан тайёр шакар ишлаб чиқаришни тўлиқ қувват билан бошлади.\nТОШКЕНТ, 12 ноя — Sputnik. Аввалроқ фаолияти тўхтатилган “Хоразм шакар” заводи 8 ноябрь куни ўз иш фаолиятини тиклаб, ишлаб чиқаришни бошлади.\nЎзА хабарига кўра, “Ангрен шакар” ва “Хоразм шакар” МЧЖлар ишлаб чиқаришни тўхтатгани ва ходимлар оммавий ишсиз қолаётгани ҳақидаги хабардан сўнг ҳукумат муаммони тезкорлик билан бартараф этиш чораларини кўришни бошлаган.\n“Натижада эса “Хоразм шакар” МЧЖ 8 ноябрь куни Бразилиядан харид қилинган сифатли хом-ашёдан тайёр шакар ишлаб чиқаришни тўлиқ қувват билан бошлаб юборди”, - дейилган хабарда.\nЭслатиб ўтамиз, аввалроқ “Ангрен шакар” ва “Хоразм шакар” заводлари йил охирига қадар деярли барча ишчиларни ишдан бўшатишни режалаштираётгани хабар қилинган эди.


Волгоградда аксилтеррор амалиётлари ўтказилмоқда\n31 октябр 2020, Тошкент вақти: 19:07\n30 декабрдан 3 январга қадар Волгоград вилоятида беш кунлик мотам эълон қилинди. Сочида ўтказилиши кутилаётган Қишки Олимпия ўйинларига олти ҳафта қолганда содир этилган иккита портлаш оқибатида 32 одам нобуд бўлди, шифохоналарга турли жароҳатлар билан 104 киши олиб келинди. Волгоград полицияси шаҳарда оммавий “зачистка” амалиётларини бошлади.\n“Волгоградда вазият оғир!”\nЯкшанба ва душанба кунлари содир этилган портлашлар оқибатида Волгоградда “террорчилик хавфи” ҳолатининг энг юқори – “сариқ” даражаси эълон қилинди.\nВолгоград шаҳри бўйича ИИВнинг бутун шахсий таркиби ҳамда Ички ишлар қўшинлари ва академияси ходимлари террорчилик ҳужумларни олдини олиш бўйича оммавий махсус амалиётларни бошлаб юборди.\nВолгоград Ўзбеклар жамияти раиси Рустам Жумаев Озодликка шаҳарда юзага келган вазиятни тасвирлаб берди:\n- Шаҳарда вазият оғир – ҳамма кўчалар, ҳамма томон ёпиқ. Мана айтишяпти телевизордан – 30 кишидан ортиқ одам ўлган. Ҳамма жойда полиция, “тез ёрдам”, МЧС, кўчалар ёпилган, текшир-текшир... Катта савдо марказлари, гипермаркетларни ёпишяпти, одам кўп йиғиладиган жойларда полицейскийлар киришда туриб, битталаб текширишяпти, сумкаларни титкилаяпти. Вазият оғир. Одамлар қўрққанидан ҳозир троллейбус-трамвайларга минмай қолишган – пиёда юриб қолишган. Умуман воҳима! Бундан 3 ой олдин бўлган эди портлаш, мана энди иккита бирданига портлаш. Миш-миш гаплар юрибди “Ҳоли яна учинчи портлаш бўлиши мумкин”, деган информация бр экан. Шунинг учун ҳамма томонларни ёпиб ташлашди, дейди Рустам Жумаев.\nРустам Жумаев билан суҳбат\nЎзбек жамияти раҳбари шаҳарда кўпчилик “Нима учун айнан Волгоградда портлашлар содир этилмоқда?”, деган саволга жавоб топа олмаётганини айтади.\nРустам Жумаев бу террорчилик актларидан зарар кўрганлар орасида Ўзбекистон фуқаролари йўқлигини ҳам қўшимча қилди.\n- Йўқ, Ўзбекистон фуқаролари йўқ. Мен бугун Миллий масалалар бўйича қўмита ходимлари билан телефонлашиб гаплашдим. Информация борки, битта тожик йигит, Тожикистон фуқароси кеча вокзалдаги портлашда ўлган, дейишди. Лекин, тўғри информация ҳеч кимда йўқ, шунга ҳамма воҳимада, кўчага чиқишга қўрқиб қолган, дейди бугундан бошлаб 5 кун давомида вилоятда мотам эълон қилинганини гапирган Волгоград Ўзбеклар жамияти раиси Рустам Жумаев.\nОлинган сўнгги хабарларга кўра, жабрланганлар орасида 3 нафар вояга етмаган бола, улардан бири – комада қолаётган 5-7 ойлик гўдак бор. Полиция боланинг ота-онаси автобусда нобуд бўлганини тахмин қилмоқда.\nВолгоград. Троллейбус портлаган жой\nИккала портлаш, дастлабки тергов хулосасига кўра, худкушлар томонидан содир этилган. Россия Тергов қўмитаси расмий вакили Владимир Маркин Волгоградда шаҳрида содир этилган портлашлар ўзаро боғлиқ экани тўғрисида жиддий тахминлар борлигини маълум қилди. Аниқланишича, портловчи мослама бир хилдаги элементлар билан тўлдирилган.\nУ “вокзалдаги биринчи портлаш кавказлик худкуш-аёл томонидан содир этилган”, дея ахборот воситаларида тарқатилган хабарни рад этиб, бундай деди:\n- Вокзалда портовчи мослама террорчи-эркак томонидан ҳаракатга келтирилди. Унинг тана фрагментлари олиниб, шахсини аниқлаш учун генетик экспертизага юборилди, деди Тергов қўмитаси расмийси.\nТерговчилар Волгоград вокзалидаги портлаш жойидан граната чекаси кийдирилган бармоқ топилганини маълум қилди. Шу тариқа, олдинроқ полиция худкуш деб эълон қилинган Оксана Асланова портлашларга алоқаси йўқлиги исботланди.\nТергов мутахассислари Волгоград темир йўл вокзалидаги портлашни “Доғистоннинг Буйнакск шаҳридаги жиноий гуруҳ аъзоси Павел Печёнкин содир этган бўлиши мумкин”лигини гапирмоқда. Исломни қабул қилган ва Ансар Ар-руси исмини олган Павел 2012 йилнинг бошларидан буён қидирувда бўлгани муълум.\nВолгограддаги портлашлар кимга керак?\nАйни пайтда, кузатувчилар “Волгоградда уюштирилган террорчилик ҳуружлар кимга керак бўлиши мумкин?” саволига жавоб изламоқда.\nИнтернетда Kungurov исмли “Livejournal” тармоғи фойдаланувчиларидан бирининг мақоласи жиддий тортишувларни келтириб чиқарди. Kungurov Волгограддаги портлашларни “террорчилик акти дея баҳоламаслик керак”лигини ёқлаб чиқди. Унингча, террорчилик “ҳеч ким томонидан ўз зиммасига олинмаган, демак ҳеч кимга бу портлашнинг кераги йўқ”.\n“Аксинча, бу ҳужумлар бизнеснинг бир тури бўлиб, ҳар қайси “терактдан” энг катта моддий фойдани ҳукумат, аниқроғи бу ҳукуматни эгаллаб олганлар олади”, деб ёзади Кунгуров. Ўз фикрини исботлаш учун у сўнгги 3 йил ичида Россия давлати “махсус кучларнинг аксилтеррорчилик амалиётларига” бюджетдан ажратилган маблағ 10 баробарга ошгани ва бугунга келиб 46,7 миллиард рубл (салкам 1,5 миллиард АҚШ долл.-таҳр.) ни ташкил этганини очиқлади.\nМосквадаги Карнеги марказининг етакчи таҳлилчиси, сиёсатшунос Алексей Малашенко Озодлик билан суҳбатда Волгограддаги портлашлар Владимир Путин ҳукуматига Олимпиададан олдинги “тизимли террорризм шаклидаги огоҳлантириш”, деб баҳоланиши кераклигини гапиради.\n- Бу портлашлар биринчидан бир вилоятда, иккинчидан барчаси транспортда содир бўлгани билан ўзига эътибор қаратади. Демак, кимдир транспортни энг заиф жой дея ҳисобламоқда. Нима учун Волгоградда бу ҳужумлар қилинган саволига ҳеч ким жавоб бера олмайди: бу масала билан махсус хизматлар шуғуллансин. Ахир биз уни ким содир этганини ҳам билмаяпмиз! Бунинг ортидан 90 фоиз одамда “Кейинги портлаш қаерда содир бўлади: Москва ва унинг атрофидаги минтақалардами ёки Олимпиада ўтказилаётган Краснодардами?” саволи вужудга келади, дейди Алексей Малашенко.\nЭслатиб ўтамиз, портлаш Волгоград шаҳрининг Дзержинск туманида (Качинский бозори яқинида) 15-троллейбус ичида содир бўлган. Портлаш мосламаси троллейбус ўртасида амалга оширилган.\nБир кун аввал, 29 декабрь куни худкуш шахс Волгоград темир йўл вокзали биноси ичида ўзини портлатиб юборганди. Портлаш оқибатида, сўнгги маълумотларга кўра, 17 киши ҳалок бўлган, 30 дан зиёд одам тан жароҳати олган. Яраланганлардан айримларининг аҳволи ўта оғир экани айтилмоқда.\nЖорий йилнинг 21 октябр куни худкуш аёл Наида Асиялова Волгоград шаҳрида йўловчи автобусда портлашни амалга оширди. Россия расмийлари берган маълумотларга кўра, ўшанда 6 киши ҳалок бўлган, 30дан ошиқ одам жароҳатланган эди.


Latifa.uz — Талаба бурга устида тажриба ўтказмоқда. Уни стол устига ётқизиб қўйиб, буюрибди. — Сакра! Бурга сакрабди. Талаба уни тағин тутиб, бир оёғини узиб олибди. Сўнг столда қўйди-да, буюрибди: — Сакра! Бурга бу сафар ҳам сакрабди. Талаба уни яна тутдида, қолган оёғини ҳам узиб олибди. — Сакра! Бурга қимирламай тураверибди. Шунда талаба дафтарига ёза бошлабди: “Тажрибалар шуни кўрсатдики, бурганинг эшитиш органлари панжасида бўлар экан. Агар оёқларидан жудо этсангиз, у қип қизил карга айланади-қолади.\nТалаба бурга устида тажриба ўтказмоқда. Уни стол устига ётқизиб қўйиб, буюрибди.\nБурга сакрабди. Талаба уни тағин тутиб, бир оёғини узиб олибди. Сўнг столда қўйди-да, буюрибди:\nБурга бу сафар ҳам сакрабди. Талаба уни яна тутдида, қолган оёғини ҳам узиб олибди.\nБурга қимирламай тураверибди. Шунда талаба дафтарига ёза бошлабди: “Тажрибалар шуни кўрсатдики, бурганинг эшитиш органлари панжасида бўлар экан. Агар оёқларидан жудо этсангиз, у қип қизил карга айланади-қолади.\n#Ҳайвонот #Талабалар #Калтафаҳмлар


BMB Trade Group раҳбарияти Жиззах шаҳар ҳокимлигида “Жиззах” ЭИЗда кунгабоқардан мой ишлаб чиқариш тизимини муҳокама қилишди » Sangzor.uz - Жиззах янгиликлар портали\nBMB Trade Group раҳбарияти Жиззах шаҳар ҳокимлигида “Жиззах” ЭИЗда кунгабоқардан мой ишлаб чиқариш тизимини муҳокама қилишди\nUser 20-апр, 13:19 0 2 436 Жиззах янгиликлари\nЖорий йилнинг 19 апрель куни BMB Trade Group компаниясиниг Кузатув Кенгаши Раиси Бекзод Маматқулов Жиззах шаҳар ҳокими Комил Холмуродов билан учрашди.\nМулоқот давомида ўзаро самарали алоқаларнинг муҳим йўналишлари муҳокама қилинди.\nХусусан, «Жиззах» эркин иқтисодий зонасида кунгабоқардан мой ишлаб чиқариш тизимини жойлаштириш масаласи батафсил кўриб чиқилди.\nМаълумки, мазкур лойиҳа BMB Trade Group ва Венгриянинг Kiss Group компаниялари томонидан ўзаро ҳамкорликда амалга оширилмоқда. Унинг доирасида яқин йиллар ичида йиллик қуввати 200 минг тонна бўлган ёғ-мой корхонасини ташкил этиш ва аҳоли истеъмоли учун ўсимлик ёғи етказиб бериш мақсад қилинган.\nУчрашув давомида Жиззах шаҳрида компаниямиз офиси ва бизнес-марказини қуришни жадаллаштириш зарур эканлиги қайд этилди ҳамда шу бўйича амалий таклиф ва тавсиялар ишлаб чиқилди.\nМаълумки, бугунги кунда Ўзбекистон ва Хитой ўртасида савдо-иқтисодий, маданий-гуманитар соҳалардаги ҳамкорликни ривожлантиришда BMB Trade Group компанияси ҳамда Жиззах шаҳар ҳокимлиги ҳам фаол иштирок этяпти.\nУчрашувда шу жиҳатларга алоҳида эътибор қаратилар экан, Жиззах шаҳри ва Циндаода жойлашган ШҲТ шаҳарчаси ўртасида биродарлашган алоқаларни ўрнатиш бунда муҳим аҳамият касб этиши таъкидланди. Унда шу бўйича олиб борилаётган амалий ишлар таҳлил қилинди.\nЯкунда К.Холмуродов Жиззах шаҳрининг инвестициявий салоҳияти ва жозибадорлигини ошириш, ташқи савдо-иқтисодий алоқаларини ривожлантиришда BMB Trade Group компанияси катта роль ўйнаётганини эътироф этди.\nБ.Маматқулов ҳудудда бизнес лойиҳаларни ўз вақтида самарали амалга ошириш, ишбилармонларни қўллаб-қувватлаш йўлида қулай шароитлар яратиб бераётгани учун Жиззах шаҳар ҳокимлигига ўз миннатдорчилигини билдирди.\nЗомин туманида заъфарон шифобахш ўсимлиги..\nBMB Trade Group “Abu Dhabi Uzbek Investment”..\nBMB TRADE GROUP ва Беларусиялик..\nBMB Trade Group компанияси томонидан Бахмал..\nBMB TRADE GROUP КОМПАНИЯСИ “САХОВАТ ВА..


Қуруқ қошиқ оғиз йиртар! Олий суд судлар нега вақтида бошланмаслигига айланма изоҳ берди | Qalampir.uz\nҚуруқ қошиқ оғиз йиртар! Олий суд судлар нега вақтида бошланмаслигига айланма изоҳ берди\nТаҳлил\t01 Декабрь 2021 15:59 6979\nЖорий йилнинг 29 ноябрь куни QALAMPIR.UZʼда “Янги Ўзбекистонга мерос қолган эски суд тизими” номли мақола эълон қилинган эди. Унда Ўзбекистон Республикаси Олий судида белгиланган суд мажлиси 2 соат ўтиб ҳам бошланмагани ва бу ҳолат барча судларда сурункали равишда учраб келаётгани ҳақида сўз борган. QALAMPIR.UZʼда эълон қилинган мақола ва видео бўйича Ўзбекистон Республикаси Олий суди расмий муносабат билдирди.\nУнда қайд этилишича, журналист Феруза Нажмиддинова томонидан эълон қилинган видеолавҳада суд мажлисларининг ўз вақтида бошланмаслиги, фуқароларнинг узоқ вақт кутиб сабаб бўлаётгани юзасидан билдирган фикрлари ўринли.\n“Ҳақиқатан ҳам, баъзан суд мажлисларининг белгиланган вақтда бошланмаслиги, тарафларнинг беҳуда вақт йўқотиш ҳолатлари мавжуд эканига кўз юмиб бўлмайди. Аммо бунинг ўзига хос объектив ва субъектив сабаблари борлигини унутмаслик лозим. Хусусан, суд мажлисини ўз вақтида бошлашга имкон бермайдиган ҳолатларга алоҳида тўхталиш жоиз.\nЧунончи, инсон тақдирига дахлдор масала ҳал этиладиган суд мажлисида регламентга (белгиланган вақт) қатъий амал қилишнинг умуман имкони йўқ. Нега деганда, тарафлар ўз важларини муайян далиллар ёрдамида исботлаши ғоятда муҳим. Судья ўзининг ҳақ эканини исботлаётган тарафнинг важларини диққат билан тинглаш асносида унга ҳуқуқий баҳо бериши зарур.\nБу табиийки, ўз-ўзидан суд мажлисининг чўзилиб кетишига олиб келади ва мутаносиб равишда кейинги суд мажлиси ортга сурилишига сабаб бўлади. Аниқроқ айтганда, судья суд мажлисининг сунъий равишда чўзилишига йўл қўймайди, балки бу суд муҳокамаси чоғида юзага келадиган табиий жараёндир. Шундай экан, суд мажлисининг чўзилиб кетиши, навбатдаги суд мажлисининг ўз вақтида бошланмаслигига судья ва судларни айблаш адолатдан бўладими?”, дейилади баёнотда.\nОлий суд судьяларнинг иш юкламаси кўплигини ҳам инкор қилмайди, лекин айрим суд мажлисларини ўз вақтида ўтказилмаганидан келиб чиқиб, судья ва судларни қоралаш бу масалага бир томонлама ёндашишдан бошқа нарса эмаслигини иддао қилган.\n“Бундан ташқари, судьяларнинг иш юкламаси кўплигини ҳам инкор этиб бўлмайди. Айтмоқчимизки, ҳар бир ишни кўриб чиқиб, адолатли ҳал этиш судьядан муайян тайёргарлик кўришни талаб этади. Одил судловни амалга ошираётган ҳар бир судья фуқароларни куттиришдан манфаатдор эмаслигини, балки ҳақиқатни қарор топтириш, ижтимоий адолатни таъминлашни ўзининг касбий вазифаси ва мажбурияти, деб билишини алоҳида таъкидлашни истардик.\nАйрим суд мажлисларини ўз вақтида ўтказилмаганидан келиб чиқиб, судья ва судларни қоралаш бу масалага бир томонлама ёндашишдан бошқа нарса эмас. Аслида судья қабул қилган қарор унинг фаолиятига берилган энг муносиб баҳодир”, дейилади Олий суд баёнотида.\nШу билан бирга, расмий муносабатда бугунги кунда бутун билим ва тажрибаси, ғайрат-шижоатини одил судловни амалга ошириш, қонун устуворлигини таъминлашга бағишлаётган судьяларнинг ҳурматини жойига қўйишни унутмаслик кераклиги ҳам уқтирилган.\nШу ўринда, мақсадимиз судьяларни қоралаш эмаслигини алоҳида таъкидлаймиз. Судьяларнинг иш юкламаси кўплигини инкор этмаётган Олий суд ишни тўғри тақсимлаши ва юкламаларни камайтиришидан умидвормиз. Бир судьяга бериладиган ортиқча юклама унинг иш самараси ва шахсий ҳаётига ҳам таъсир қилади.\n“Ҳар бир ишни кўриб чиқиб, адолатли ҳал этиш судьядан муайян тайёргарлик кўришни талаб этади” айнан бир суд мажлиси тугаб, иккинчисига етарлича тайёргарликсиз кираётган судьялар фуқаролар тақдирини ҳал қилмоқда. Уларнинг иш юкламаси шу қадар кўп-ки, биринчи ва иккинчи суд мажлиси орасида ҳеч қандай танаффус ёки тайёргарлик йўқ. Фуқароларнинг суд ва судьялар чиқараётган қарорлардан норози бўлишига уларнинг иш юкламаси сабаб бўлаётгандир. Биз Янги Ўзбекистон қуриш ниятида эканмиз, ортиқча юкламалар билан судьяларнинг ҳам ҳуқуқларини бузишга ҳаққимиз йўқ.\nОлий суд QALAMPIR.UZʼнинг мақоласига нисбатан жавоб берганини олқишлаймиз, бироқ муаммо кўтарилгандан кейин унинг ечими ҳам бўлиши керак. Ечим эса Олий суднинг қўлида қолмоқда. Афсуски, эътирозларни қабул қилиб, муаммони ҳал этмай, уни шунчаки айланиб ўтиш ва вазиятни тўғри қабул қилишни ўргатиш билан масалани узил-кесил ҳал қилиб бўлмайди. Биз Олий суддан қуруқ баёнот эмас, судлар ўз вақтида бошланиши бўйича аниқ амалий иш кутяпмиз. Зотан, қуруқ қошиқ оғиз йиртар!\n15 Январь 22:19 134005\n15 Январь 22:39 66510\n16 Январь 18:38 61590\n15 Январь 08:25 40449\n15 Январь 19:09 38744


Тошкентлик аёл: Умрани 3 йилдан бери кутяпман, Ҳажни 148 йил кутинг, дейишган\nСамарқандликлар Ҳаж амалларини бажариш учун Маккага жўнаб кетишмоқда\nШу кунда Ўзбекистонда 5 минг 500 кишини Умра зиёратига жўнатиш жараёни давом этмоқда. Республиканинг турли вилоятларидан гуруҳларга жамланган зиёратчиларнинг илк гуруҳи 15 февраль куни кетган, сўнггиси 26 март куни кузатилади. Бу йил зиёратга боришни умид қилгану, аммо боролмай қолган тингловчилардан Озодликка келаётган шикоятлар ҳам кўпаймоқда.\nРасмий матбуотда берилган хабарларга кўра, бир ой давомида Умра зиёратига борадиган ўзбекистонликларга Саудия Арабистонида 8 ишчи гуруҳ, 8 ошпаз ва 27 нафар шифокор хизмат кўрсатмоқда.\nСафар 10 кун давом этади ва қайтган зиёратчилар ўрнига яна янги гуруҳ жўнатилади.\nТошкент шаҳри Учтепа туманида истиқомат қиладиган 61 яшар Шоира Содиқбекова 2013 йилдан буён Умра сафарига бориш учун навбатда турганини, аммо ҳануз боролмаганини айтмоқда.\nБу аёл Ҳаж зиёратига бориш учун 148 йил навбат кутиши айтилганида Озодликка шикоят қилган эди ва ўшанда мухбирлар Тошкент шаҳар ҳокимияти, Диний қўмита мулозимлари билан боғланган эди.\nРасмийлар бу аёлнинг шикоятини кўриб чиқиши ва ижобий чора кўришини айтган. Аммо, орадан бир йил ўтиб боғланган мухбир ҳеч ўзгариш бўлмаганидан хабар топди.\n- Ҳажга ҳали ҳам 148-навбатда турибман. Навбатингиз келса, борасиз, дейишяпти. Умрага эса бу йил навбатим келади, деб кутган эдим. Лекин, келмади, кейинги йилга қолди. Мен 25, ўғлим 26-навбатга маҳаллада ёзилганмиз. Уч йилдан бери Умрани кутамиз, - дейди Содиқбекова.\nУнинг айтишича, Ҳаж ва Умра зиёратларига боришни истаган ўзбекистонликлар ҳам маҳалла қўмитасида рўйхатга туриши лозим. Ҳаж зиёратига ҳар маҳалладан йилига 1 ёки 2 киши бориши мумкин, Умра зиёратига эса 4 нафардан 6-7 нафарга қадар.\nГарчи Умра зиёратига борувчилар сони кўп бўлса-да, Тошкентнинг айрим маҳаллаларида навбатлар узайгани ҳақида Озодликка шикоятлар келмоқда.\nШоира Содиқбекова уч йилдан бери навбат кутаётганлардан бири эканини айтмоқда. Озодлик билан суҳбат асносида Содиқбекова, ҳатто, Умра зиёратига навбатлар узаяётгани сабабини коррупция ва таниш-билишчилик каби муаммоларга боғлади:\n- Умра зиёрати 60-навбатга ёзилган қўшнимиз бориб келди ўтган йили. Ўзи айтди, қариндоши гаплашиб берганини. Ҳажга эса навбатим 148-ўринда. Йилига 1 тадан одам борса, 148 йил кутиш керак - умидимни узганман. Энди умрага ҳам боролмайманми, деб ўтирибман. Агар, пора берсам, бу йил кетардим. Аммо, мен ҳалол йўл билан кетишни истаганим учун юрибман йиллардан бери навбат кутиб, - деб даъво қилди Содиқбекова.\nҚуйида Содиқбекова билан суҳбатни тўлиқ тинглашингиз мумкин:\nЎзбекистонда мусулмонларнинг Умра зиёрати ҳам давлат назоратига олинган ва ҳар йили фақат 5 минг - 5 минг 500 киши зиёратга бориши мумкин. Яна 5 минг-5 минг 250 киши ҳар йили Ҳаж зиёратига борган.\nАслида Саудия Ҳаж вазирлиги томонидан дунёнинг мусулмон давлатларидаги ҳар 1000 мусулмон учун 1 кишидан квота белгиланган.\nАҳолиси 31 миллиондан ошган ва аҳолисининг 93 фоиздан ортиғи мусулмон бўлган Ўзбекистон йилига 27-28 минг кишини Ҳаж зиёратига жўнатиши мумкин.


Туркияда ҳам ҳалокат. Ноқонуний мигрантлар жойлашган...\n30.03.2018 12:28 0 1379\nБугун, 30 март куни Туркия шарқидаги Игдир провинциясида ноқонуний муҳожирлар жойлашган микроавтобус ёниб кетди. Натижада 17 киши ҳалок бўлди, яна 36 киши жароҳат олган. Бу ҳақда «РИА Новости» хабар бермоқда.\nМикроавтобусда Эрон-Туркия чегарасини ноқонуний кесиб ўтган Афғонистон, Покистон ва Ироқ фуқаролари бўлган. Хабарга кўра, 14 кишилик автобусда 50 дан зиёд киши жойлашган.\nҲодиса жойига полиция, ёнғин хавфсизлиги ва тез ёрдам хизмати ходимлари етиб келган. Ёнғин бартараф этилиб, жароҳатланганлар шифохонага етказилган. Уларнинг баъзилари оғир аҳволда эканлиги айтилмоқда.\nЭслатиб ўтамиз, бугун, 30 март куни Таиландда ҳам 50 кишига мўлжалланган автобусда содир бўлган ёнғин оқибатида мянмалик 20 нафар меҳнат муҳожири ҳалок бўлган эди.


Chop etish uchun > Нодон келиннинг хатоси\nГлавная > Долзарб мавзу / Madaniyat > Нодон келиннинг хатоси\nНодон келиннинг хатоси\n30-04-2019, 15:49. Разместил: admin\nЖамоат жойида ҳар бир инсондан муомала маданияти, жумладан, сўзлашиш одобига риоя этиш талаб этилади. Чунки, сўзлашиш одоби инсоннинг маънавий қиёфасини белгилаб беради, десак янглишмаймиз. Лекин орамизда ушбу қоидаларни четлаб ўтадиганлар ҳам йўқ эмас.\nЯқинда бекатда автобус кутиб турганимда шундай ҳолатнинг гувоҳига айландим. Бекатга келган бир аёл автобус кутиб турган ёш жувон билан қуюқ сўрашганидан уларнинг ўзаро қариндош эканлиги маълум эди. Уларнинг овозларини баландлатиб сўзлашиши, атрофдагиларнинг эътиборини тортарди. Гап жувоннинг касалманд қайнонаси ҳақида борарди.\n- Э, шу қайнонам ўлмади-ю мен қутулмадим, - деди жувон қариндош аёлга. - Kасал боқишдан чарчадим. Бир томонда иккита ёш болам, иккинчи тарафда феъли тор эрим, ҳаммаси жонимга тегди. Қачон менинг ҳам кўкрагимга шамол тегади?!\n- Тушунаман, касал боқиш осон эмас, лекин на илож? Чидашга мажбурсан, - деди наригиси унга жавобан.\nСуҳбат тобора авжига чиқар, улар атрофдагиларни деярли унутиб қўяёзганди.\n- Маза, маза овсинимга маза-да. Алоҳида тургани учун кунора келиб хабар олиб, ҳол-аҳвол сўраб кетади. Аммо барча оғирлик менинг зиммамда. Kеча қайнонамнинг кўнгли чучвара тусаб қолибди. Ишга кетаётган турмуш ўртоғим онасига чучвара пишириб беришимни тайинлаб кетди.\n- Ҳойнаҳой пиширмаган бўлсанг керак?\n- Қаёқда дарров хамир қориб, тушликкача тайёр қилдим. Ликопчага хамир четидаги ҳамма "брак"ларини солиб бердим.\n- Боплабсан, энди қайтиб чучвара "заказ" қилмайди. Kейин нима бўлди?!\nШу пайт бекатга автобус келди. Хайрият, улардан қутуламан, деб ўйладим. Афсуски, иккала аёл ҳам айнан шу автобусга чиқишди. Суҳбатлари энди автобус ичида давом этарди.\n- Ликопчани олгани кирганимда, қайнонам "Чучвара ширин бўлибди, қўлингиз дард кўрмасин", деб мақтаб дуо қилди.\n- Бу ишингдан эринг хабар топмадими ё қайнонанг ҳаммасини айтиб беришга улгурдими?\n- Йўқ, келин бўлиб тушганимдан бери қайнонам бирон марта ҳам ўғлига устимдан шикоят қилмаган. Kечқурун ишдан қайтган хўжайним "Чучвараларни бирга ўтириб еймиз", деб лаганни кўтариб қайнонам олдига олиб кирди. Қайнонам эса "Мен боягина егандим, қорним тўқ. Болам бемалол овқатланавер", деди. Ҳозир ҳаммасини айтиб берадими, деб ҳадиксираб тургандим. Лекин бошқа гап-сўз бўлмади. Бўлмаса эрим қилмишим учун кунимни кўрсатарди...\nҲалигача мени бир савол қийнайди: наҳотки бу жувон қилмишлари бир кун келиб, ўғил-қизи, келинидан қайтиши, қайнонаси аҳволига тушиб қолишидан қўрқмаса? Ахир, буни "қайтар дунё" дейдилар. Билиб-билмай хатога йўл қўяётган қизининг қилмишларидан ота-онаси бехабардир. Бироқ, ёши бир жойга борган қариндош аёл унга танбеҳ бериб, тўғри йўлга бошласа бўларди-ку! Мен ёши катта, ҳаётий тажрибага эга бу аёлдан бу ёш жувонга насиҳат қилишини истагандим. Шуни асло унутмаслик керак: қайнона бегона эмас, балки онадир. У сизнинг бир умрлик йўлдошингизни дунёга келтирган онаси. Демак, уни қанчалик ҳурмат қилсангиз, аввало, турмуш ўртоғингизни ҳурмат қилган бўласиз.


Милиционер журналист устидан ҳукм ўз кучида қолди\n15 май 2021, Тошкент вақти: 00:24\nЎзбекистон Ички ишлар вазирлигига қарашли “Постда” газетасининг собиқ бош муҳаррири, милиция капитани Шуҳрат Муродовнинг апелляция аризасини кўриб чиққан судлов ҳайъати дастлабки суд ҳукмини ўз кучида қолдириш ҳақида ажрим чиқарди.\nБу ҳақда “Озодлик”ка унинг рафиқаси Гулнора Муродова маълум қилди.\nАйни пайтда Ўзбекистондан қочиб, қўшни давлатлардан бирида яшириниб юрган Ш.Муродов давлат мулкини ўзлаштиришда айбланиб, сиртдан ўн йил муддатга озодликдан маҳрум қилинган эди.\n“Ҳеч нарса ўзгармасдан, ҳукм шундайлигича қолди. Оқловчининг гапи эътиборга ҳам олинмади. Оқловчи 45 минут чиқиш қилди. Қораловчи эса 1 минут ҳам гапирмади. “Ҳукм тўғри, деб ҳисоблайман. Уни ўз кучида қолдирилишини сўрайман”, деди. Қораловчининг гапи гап бўлиб, ҳукм ўзгаришсиз қолди”,- деди Г.Муродова.\nШ.Муродов билан бирга ИИВнинг яна уч ходими ўз хизмат вазифасини суиистеъмол қилишда ва қаллобликда айбланган. Суд ҳукми ўқилишидан бир кун аввал Ўзбекистондан қочиб кетган ва ҳозирда қўшни давлатлардан бирида яшириниб юрган Шуҳрат Муродовнинг ўзи “Озодлик”ка берган интервьюсида бу айбловлар сохта эканини айтди.\nШуҳрат Муродов: Бу ерда умуман ноҳақлик бўлган. Асл жиноятчилар бошқа. Булар гуруҳ бўлиб фаолият кўрсатяпти. Булар кимнингдир топшириғини бажариб шу ишни қилди. Бу “кимдир”, албатта, катта лавозимдаги одам. Мен бунинг тагига етаман. Булар: “Муродовни қамаб юборсак, шу билан тамом, ҳаммаси ëпилади. Бу масалани ҳеч ким кўтара олмайди”, деб ўйлади. Мени жиноятни қилди-ю, қочиб кетди, дейишяпти. Мен жиноят қилганим учун қочганим йўқ. Мен айбсизлигимни исбот қиламан, деб вақтинчалик тарк этдим. Яширинишга мажбур бўлдим. Улар мени орқасида ҳеч кими йўқ, деб ўйлайди. Ҳақиқатан ҳам орқамда ҳеч кимим йўқ. Менинг тоғам вазир эмас, амаким катта жойда ишламайди. Шунинг учун улар Муродовнинг бўйнига қўйиб юборамиз, Муродов қамалиб кетади, қамоқхонада эса уни тинчитиб юборамиз, деб ўйлашди.\nОзодлик: Нима, органда фақат орқасида одами борлар ишлайдими?\nШуҳрат Муродов: Албатта. Ички ишларга, нафақат ички ишларга, умуман кучишлатар тизимларга орқангизда одамингиз бўлмаса, ишга кира олмайсиз. Мен бир адашиб кириб қолдим. Мен ҳозир кирганимга минг бор пушаймон қиляпман. Бу кучишлатар тизимларга кимлар ишга киради? Пули борлар, қариндош-уруғи тепада ишлайдиганлар киради.\nШуҳрат Муродов ва унинг уч ҳамкасби вазирликнинг босма нашрлари учун зарур бўлган қоғозни қимматроққа сотиб олиш эвазига бюджет маблағларини талон-тарож қилганликда айбланган. Улар, айбловга кўра, давлат бюджетига жами 391 миллион сўм, яъни 312 минг АҚШ доллари миқдорида зарар келтирган. Лекин ўзини айбсиз ҳисоблаётган Шуҳрат Муродов бу маблағ 500 минг АҚШ долларидан кўп бўлиб, уни ИИВнинг айрим ходимлари ўзлаштирганини таъкидлади.\nШуҳрат Муродов: Бу ерда 391 миллион сўм эмас. 2005 йил 1 декабрда таҳририят “Татен” фирмаси билан 200 тонна газета қоғозини сотиб олишга шартнома тузди. Бу шартнома 234 миллионни ташкил қилади. 2005 йил 15 ноябрда эса таҳририят “Жалол омад” масъулияти чекланган жамияти билан 100 тонна газета қоғозига ва 100 тонна офсет қоғозига 285,5 миллион сўмлик шартнома тузди. 2006 йил январь ойида “Кумуш оҳҳалқа” масъулияти чекланган жамияти билан 100 тонна газета қоғозига 117 миллион сўмлик шартнома тузди. Уччаласини қўшсангиз, 636 миллион сўм бўлади. 2005 йил ноябрь ойидан бошлаб қоғоз таҳририятга келтирилмаган.\nОзодлик: Демак, кимдир буни ўзлаштирган, демоқчисиз?\nШуҳрат Муродов: Агар ўзлаштирмаган бўлса, таҳририятнинг пули қаëққа кетади? Раҳбариятнинг кўзи қаëқда эди?\nҲозир яшириб юрган милиция капитани Шуҳрат Муродов Европа давлатларининг биридан сиёсий бошпана сўраб, БМТ қочқинлар идорасининг ваколатхонасига мурожаат қилган.\nШуҳрат Муродовдан ташқари Ички ишлар вазирлигининг жамоатчилик билан ишлаш бошқармаси бошлиғи, қаллобликда айбланган полковник Алишер Шарипов ҳам Ўзбекистондан қочиб бошқа давлатларда яшириниб юрибди.


Туркия олий жазо учун ҳам рефрендум ўтказиши мумкин, 16 апрелда бўладиган референдумда Ражаб Эрдўғонга қарши бўладиганларнинг фоизи эса ортмоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:07 - Туркия олий жазо учун ҳам рефрендум ўтказиши мумкин, 16 апрелда бўладиган референдумда Ражаб Эрдўғонга қарши бўладиганларнинг фоизи эса ортмоқда\nБугун Туркиянинг Эгей денгизи бўйи яқинидаги Маниса вилоятининг маркази Маниса шаҳрида янги қурилган объектларнинг коммунистларга хос усулдаги тантанали очилиш маросимида нутқ сўзлаган Президент Ражаб Эрдўғон “агар ўлим жазосини тиклаш ҳақидаги қонун парламентда етрали овоз ололмаса, бу масала бўйича ҳам умумхалқ референдумига кетамиз” дегани Туркия оммавий ахборот воситалари тарафидан хабар қилинди. У шу билан ўз мамлакатида ўлим жазоси тиклаш тарафдор эканлигини яна бир марта кўрсатди. Шуни алоҳида айтиш керакки, Эрдўғон ўтган йилнинг 15 июлдан 16 га ўтар кечаси фатхулла-гуленчилар амалга оширолмаган давлат тўнтариши уринишидан кейин бу ҳақда кўп гапирмоқда. Бу бечоранинг умиди – ўзига ўхшаган бечора Фатхулла Гулен ва унинг тарафдорларини тезроқ дорга осдиришдир.\nАммо, ҳозир Туркияда асосий воқеа – 16 апрелда бу мамлакатни Эрдўғон бошчилигидаги диктаторликка айлантириш масаласи бўйича конституцияга ўзгартиришлар киритиш масаласида бўладиган референдумга тайёрланишдир. Ҳамма ерда бу мавзу бўйича уруш деса ҳам бўладиган жанжал-тортишувлар кетмоқда.\nАввалги хабарларимиздан маълумки, бир қатор сўровнома натижаларига кўра, бу рефендумда “Йўқ” дейиш ниятидагилар, “Ҳа” дейиш ниятидагилардан кўпроқ. Бугун Туркия матбуотида THEMİS тадқиқотлар маркази 10-18 фераль кунлари ўтказган сўровномаларнинг натижалари эълон қилинди. Уларга кўра, 16 апрелдаги референдумда қатнашадиганларнинг 33,2 фоизи конституцияга киритиладиган ўзгартиришлар учун “Ҳа” деб овоз бермоқчи, 45,2 фоизи эса “Йўқ” демоқчи. Қолган 11,6 фоиз сайловчи ҳали бир қарорга келмаган, ёки референдумда қатнашмоқчи эмас.\nЎз-ўзидан маълумки, ҳозир икки тараф ҳам шу 11,6 фоиз сайловчини ўз тарафига оғдириб олиш ҳаракатидадир. THEMİS тадқиқотлар марказига кўра, агар ўша 11,6 фоиз сайловчи ҳозир ўз фикрини аниқлаб бўлганларнинг сонига пропорционал қилиб уларга қўшилса, “Йўқ” дейдиганлар 57,6 фоиз, “Ҳа” дейдиганлар 42,4 фоиз бўлар экан.\nСўровномада бошқа қизиқ рақамлар ҳам аниқланган. Агар бугун парламент сайловлари ўтказилса, исломчиларнинг ҳокимиятдаги Адолат ва Тараққиёт Партиясига 39,5 фоиз сайловчи овоз беради, онамухолифат Жумҳурият Халқ Партиясига овоз берадиганлар 27,1 фоиз. Бошқа партиялар 10 фоизлик тўсиқдан ҳам ўтолмайдилар.\nНима бўлганда ҳам, Туркияда исломчилар партиясининг тарафдорлари мутлоқ кўпчилик бўлмаса ҳам, улар нисбий лидерликда экани кўриниб турибди. Ҳозир улар ҳокимиятдалар, агар армия ҳам уларни қўллаб-қувватласа, Туркияда уларнинг диктатураси ўртнатилиши ва улар Туркияни исломий давлатга айлантириши муқаррардир. У ҳолда, аввал ҳам айтганимздек, Туркия ўрта асрларга қайтишни бошлайди ва охир-оқибатда парчаланиб йўқ бўлади. Бир маҳаллар Истанбул пойтахти бўлган Халифалик йўқ бўлгани каби. Улуғ Отатурк Антантадан сақлаб қолган Истанбулни энди юнонлар Константинопол қилиб қайтариб олишни ўйлашга бошлаган бўлсалар ажаб эмас.


Тошкентда юқумли хасталиклар кўпайган\nАвжи саратонда Тошкентда тарқалган ўткир ичак инфекциясининг эпидемияга айланмаслиги учун профилактика ишлари бормоқда.\nТошкентда тарқалган ўткир юқумли касаллик оқибатида 5 яшар қизалоқ нобуд бўлди ва шифокорлар бунинг вабо эканини тасдиқлади¸ деб ëзди Uznews.net ахборот агентлиги ўз аноним манбасига таянган ҳолда.\n"Тошкент шаҳридаги 4-болалар юқумли касалликлар шифохонасининг жонлантириш бўлимига август ойида 80 дан ортиқ бемор ётқизилган.\nАйнан шу касалхона вабо касаллигига чалинганлар рўйхатида олдинда", деб ёзади жумладан “Uznews.net”.\nОзодлик мазкур мавзуни ўрганиш жараёнида Тошкентдаги оилавий поликлиникалар ва болалар боғчалари билан боғланишга ҳаракат қилди. Суриштирув давомида Тошкентда вабо чиққани ҳақидаги хабарни тасдиқлашнинг имкони бўлмаса-да¸ ëзнинг авжи палласида юқумли касалликлар билан боғлиқ вазиятнинг жиддий экани аниқланди.\nПойтахтдаги поликлиникалардан бири ҳамшираси Тошкентда вабо касаллигига учраган қизалоқ ҳақида миш-миш тарқаганини айта туриб¸ аслида воқеанинг бироз бошқача ечим топганини таъкидлади:\n- Битта қизнинг ичи кетиб, температураси кўтарилган. Шуни текшириб аниқлашди. Бошида вабо деб тахмин қилишди. Шу учун "бу ҳолат яна такрорланмасин", деб ҳаммага айтишиб чиқишаяпти. У қиз ювилмаган тарвуз еган экан, температураси кўтарилиб, ичи кетиб қолган. Ўзи болаларга ҳозир ҳамма мевалар тўғри келмайди. Биласиз, кўпчилиги сунъий, дори билан бўлаяпти. У қиз соғайди. 20 кунча температураси баланд бўлгани учун ҳамма ваҳимага тушган-да, дейди "Тошкентда вабо тарқалди" деган ваҳимага муносабат билдирган поликлиника ҳамшираси.\nУ айни пайтда бу суҳбатдош пойтахтда ҳар йилгидай поликлиника ходимлари аҳоли орасида тушунтириш ишлари олиб боришаётганини ҳам айтади:\n- Ҳозир юқумли касалликлар чиққан - ич кетиш, дизентерия. Шуни олдини олиш учун “болаларга қаранглар, ичи кетиб қолмасин, температураси кўтарилмасин” деб айтиб чиқишаяпти. Ҳозир ювилмаган мевалардан кўп касалликлар чиқаяпти, сариқлар (гепатитга чалинганлар демоқчи-таҳр) бор, дейди поликлиника ходимаси.\nОзодлик мухбири билан суҳбатда оддий тошкентликлардан бири шифокорлар уйма-уй юриб ёш болали хонадонларга сувни қайнатиб ичиш, меваларни ювиб истеъмол қилишни тавсия этаётганини айтади. Маҳалла ҳамширалардан бири бизга малярия тарқалганини хабар берди¸ деб қўшиб қўяди бу манба.\nТошкент шаҳрининг Ҳамза туманида жойлашган оилавий поликлиникалардан бири ҳамшираси ҳам тиббиёт ходимлари аҳоли орасида профилактика ишлари олиб бораётганини тасдиқлади:\n- ОКИ (ўткир ичак инфекцияси -таҳ.)ни олдини олиш учун, гепатит "А"нинг олдини олиш учун қўл-ювиш тартибини ўргатишаяпти. “Қайнатилган сув ичилсин, меваларни ювиб есин”, дейишаяпти. Лекин малярия чиқмаган, дейди пойтахтнинг Ҳамза туманидаги оилавий поликлиника ходимаси.\nТошкент шаҳрининг Чилонзор туманида жойлашган болалар боғчаси ходимаси юқумли касалликлар пайдо бўлгани ҳақида ўз тахминини айтди:\n- Ким билади, бир-иккита болаларга бир нима тошиб, қизил-қизил бўлиб келди. Шу болаларни келтиришмаяпти боғчага. Шуни айтишдимикин? – дейди болалар боғчаси ходимаси.\nАйни пайтда Ўзбекистон Соғлиқни сақлаш вазирлиги матбуот хизмати шу йилнинг июн ойида ўтказилган матбуот анжуманида қорин тифи, куйдирги, шол каби юқумли касалликларга тўлиқ барҳам берилганини билдирган эди.\n"Жаҳон соғлиқни сақлаш ташкилотининг эътироф қилишича, - дейилади матбуот хизмати тарқатган баёнотда, - Ўзбекистонда барқарор эпидемиологик вазият сақланиб турибди".\nВабо ўткир юқумли касаллик бўлиб, қусиш ва ич кетиш натижасида организм сувсизланиши билан кечади. Касалликка чалинган кишидан кўп миқдорда суюқлик чиқиб кетади, иштаҳаси йўқолиб, дармони қурийди. Ўз вақтида ёрдам кўрсатилмаса, ўлим юз беради.


Инвестиция лойиҳаларининг амалга оширилиши устидан назорат онлайн тарзда олиб борилади — Review.uz\nУшбу тизимни ишга туширишдан мақсад, пандемиядан кейинги даврда лойиҳаларнинг кечикиб ишга тушириш хавфини олдини олишдан иборат.\nИнвестициялар ва ташқи савдо вазирлигида “Инвестиция лойиҳаларини амалга оширишни назорат ва мониторинг қилиш” автоматлаштирилган ахборот тизими ишга туширилди.\nУшбу тизим инвестиция лойиҳаларининг ҳафталик мониторингини олиб боришни кўзда тутади, унинг мақсади эса пандемиядан кейинги даврда лойиҳаларнинг кечикиб ишга тушириш хавфини олдини олишдан иборат.\nТурли ҳудудларда жойлашган инвестиция лойиҳаларининг амалга оширилишини онлайн кузатиб бориш мумкин бўлади, бу эса лойиҳа циклининг турли босқичларида юзага келадиган муаммоларни тезда ҳал қилиш ва мавжуд камчиликларни ўз вақтида бартараф этиш имконини беради.\nАвтоматлаштирилган тизим инвестиция лойиҳаларини амалга оширишнинг ҳозирги ҳолати ҳақида маълумотга эга платформа бўлади. Маълумотлар базаси мунтазам равишда долзарб маълумотлар билан янгиланади.\nАйни пайтда “Инвестиция лойиҳаларини амалга оширишни назорат ва мониторинг қилиш” автоматлаштирилган ахборот тизими пилот режимида ишлаяпти. Инвестициялар ва ташқи савдо вазирлиги, маҳаллий ҳокимият органлари ҳамда тижорат банклари ходимлари томонидан жорий этилаётган лойиҳалар ижроси юзасидан ҳафталик мониторинги олиб борилмоқда. Корхоналарга бириктирилган мутасаддилар ҳар ҳафтада жойларга чиқиб, қурилиш ишлари боришини, асбоб-ускуналар етказиб бериш ва ўрнатишнинг ҳозирги ҳолатини ҳамда қурилаётган ишлаб чиқариш объектларини ишга тушириш билан боғлиқ бошқа вазифалар ижросини ўрганмоқда.\nАвтоматлаштирилган тизимни штат режимида тўлиқ ишга тушириш жорий йилнинг 1 июлидан бошлаб режалаштирилган.